Από την 17χρονη Ηρώ που εκτέλεσαν οι Γερμανοί στην κατάντια της Φώφης και της Τασίας - "Τα πάντα ρει news"\nHome / BEST OF INTERNET / Από την 17χρονη Ηρώ που εκτέλεσαν οι Γερμανοί στην κατάντια της Φώφης και της Τασίας\nΑπό την 17χρονη Ηρώ που εκτέλεσαν οι Γερμανοί στην κατάντια της Φώφης και της Τασίας\nΙουνίου 07, 2019 BEST OF INTERNET\nOχι, όχι! Η Αριστερά δεν έχει να επιδείξει μόνο πολιτικά τίποτα σαν την Φώφη Γεννηματά και την Τασία Χριστοδολοπούλου. Σοβαροί να είσαστε. Για την Αριστερά έδωσαν τη ζωή τους ήρωες και ηρωίδες. Μην κοιτάτε πως την κατάντησαν οι σημερινοί κοτεράτοι, αυτό το μπουλούκι των κατσιαπλιάδων που έκανε ρεσάλτο στην εξουσία και τώρα που την χάνει κάνει ότι μπορεί για να βολέψει τα βλαστάρια της στο χυδαίο και διεφθαρμένο δημόσιο και κυρίως στο άνδρο του κρατισμού και την μεγάλη εστία πελατειακής διαφθοράς έτσι όπως κατάντησαν τη Βουλή των Ελλήνων.\nΕίναι κρίμα για τα νέα παιδιά να ταυτίζουν την Αριστερά με την Φώφη και τη Τασία. Είναι κρίμα όταν έχουν προηγηθεί ηρωίδες σαν την 17χρονη Ηρώ Κωνσταντοπούλου που εκτέλεσαν οι Γερμανοί στις 5 Σεπτεμβρίου 1944.\nΗ Ηρώ Κωνσταντοπούλου, η οποία γεννήθηκε στις 16 Ioυλίου 1927 ήταν αγωνίστρια της εθνικής αντίστασης.\nΟι γονείς της ήταν από τη Σπάρτη. Η ίδια γεννήθηκε κι έζησε στην Αθήνα. Ήταν μαθήτρια Γυμνασίου και οργανωμένη στην ΕΠΟΝ όπου είχε αναπτύξει έντονη απελευθερωτική δράση, παρά το νεαρό της ηλικίας της. Μιλούσε τέσσερις γλώσσες και όταν τη βασάνιζαν οι χιτλερικοί στην οδό Μέρλιν, όπου βρισκόταν το αρχηγείο της Κομαντατούρ αναφέρεται ότι τους “μαστίγωνε” στη γλώσσα τους.\nΌταν συλλαμβάνεται για πρώτη φορά, ο εύπορος πατέρας της καταφέρνει να την ελευθερώσει. Λίγο πριν την αποχώρηση των Γερμανών, συμμετέχει στην ανατίναξη ενός τρένου που μετέφερε πυρομαχικά και ξανά συλλαμβάνεται στις 31 Ιουλίου 1944 1944. Εκείνη τη μέρα είχε τελειώσει τις απολυτήριες εξετάσεις του Γυμνασίου. Επί τέσσερα μερόνυχτα τη βασάνιζαν να μαρτυρήσει τους συνεργάτες της. Αλλά ούτε τα βασανιστήρια ούτε οι δελεαστικές προτάσεις που της έκαναν απέδωσαν.\nΕγινε λευτεριάς, λίπασμα:\nΗ 17χρονη ηρωίδα που «γάζωσαν» οι Γερμανοί με 17 σφαίρες για παραδειγματισμό. Η Ηρώ Κωνσταντοπούλου έκρυβε όπλα και προκηρύξεις κάτω από τη σχολική ποδιά. Εκτελέστηκε φωνάζοντας: «Χτυπάτε! Κτήνη»… Γεννήθηκε στις 16 Ιουλίου 1927 και εκτελέστηκε στις 5 Σεπτεμβρίου 1944 σε ηλικία 17 χρονών, ήταν αγωνίστρια της εθνικής αντίστασης.\nΣτα δεκάξι της, μιλούσε γαλλικά, αγγλικά, ιταλικά και γερμανικά: Ήταν πρώτη στον αγώνα, πρώτη στα μαθήματα… Πρώτη σ’ όλες τις εκδηλώσεις, ενάντια στους κατακτητές – βρισκόταν – πάντα στις πρώτες γραμμές της σκληρής πάλης. Αψηφούσε τους κινδύνους.\nΔύο φορές συνελήφθη – ξυλοκοπήθηκε – βασανίστηκε, την τρίτη φορά, στις 2 μετά τα μεσάνυχτα, οι χιτλερικοί, με τα ελληνόφωνα όργανά τους, σπάνε την πόρτα της, στην οδό Βεΐκου 57. Την οδηγούν στο άντρο των βασανιστηρίων της οδού Μέρλιν. Εκτελέστηκε με 17 σφαίρες, όσα ήταν και τα χρόνια της, ανάμεσα σε 50 Έλληνες δίνοντας τη ζωή της για τη πατρίδα. Μέχρι την τελευταία στιγμή η δεκαεφτάχρονη ηρωίδα της κατοχής αντιμετώπισε με περιφρόνηση τις κάννες του αποσπάσματος. Η Ηρώ Κωνσταντοπούλου γεννήθηκε στην Αθήνα στις 16 Ιουλίου του 1927, από ευκατάστατους γονείς καταγόμενους από τη Σπάρτη.\nΜαθήτρια ακόμη του Αρσακείου, οργανώθηκε στην ΕΠΟΝ και ανέπτυξε αντιστασιακή δράση. Ήταν άριστη μαθήτρια και μιλούσε τέσσερις γλώσσες. Πολύ γρήγορα αναδείχθηκε σε ένα από τα πιο αγωνιστικά στελέχη τη ΕΠΟΝ. Έκρυβε όπλα και προκηρύξεις κάτω από την σχολική της ποδιά, έγραφε συνθήματα στους τοίχους και κολλούσε αφίσες, προκαλώντας τους Γερμανούς.\nΗ Ηρώ φτύνει κατάμουτρα και μπατσίζει τον «Ελληνα» μεταφραστή.\nΑπό την 17χρονη Ηρώ που εκτέλεσαν οι Γερμανοί στην κατάντια της Φώφης και της Τασίας Reviewed by Τα πάντα ρεί news on Ιουνίου 07, 2019 Rating: 5


ΤΙΠΟΤΑ: Πρωινό: Το πιο σημαντικό γεύμα!\n«Το πρωί τρώγε σαν βασιλιάς, το μεσημέρι σαν άρχοντας\nκαι το βράδυ σαν ζητιάνος» λέει η παλιά ρήση και\nΤο πρωινό αποτελεί το πιο σημαντικό γεύμα της ημέρας, χαρίζοντας στον ανθρώπινο οργανισμό την απαραίτητη ενέργεια και τα θρεπτικά συστατικά που χρειάζεται για να λειτουργήσει σωστά.\nH λήψη ενός καλού και ολοκληρωμένου πρωινού γεύματος, και με τη μορφή ενός snack πρωτεΐνης, είναι πάνω από όλα μια υγιεινή συνήθεια. Τουλάχιστον για όσους ισχυρίζονται ότι προσέχουν τον εαυτό τους, την υγεία και την εμφάνισή τους.\nΣύμφωνα με έρευνες όσοι λαμβάνουν σε καθημερινή βάση ένα πλήρες πρωινό καταφέρνουν ευκολότερα και ταχύτερα να χάσουν το περιττό βάρος και ακόμα πιο σημαντικό να διατηρούν χαμηλά το βάρος τους στη συνέχεια. Οι ίδιοι άνθρωποι λόγω της αύξησης του μεταβολικού τους ρυθμού, είναι σε θέση να απορροφήσουν ακόμα καλύτερα όλα τα υπόλοιπα θρεπτικά συστατικά στο υπόλοιπο της ημέρας, ειδικά αν η διατροφή τους περιέχει κάποια snack πρωτεΐνης.\nΑντίθετα η παράκαμψη του πρωινού γεύματος βάζει ατελείωτα εμπόδια στο σώμα μας, αφού το σώμα προκειμένου να αντλήσει ενέργεια αναγκάζεται να διασπάσει σημαντικά στοιχεία του οργανισμού μας (αμινοξέα, λιπαρά οξέα, βιταμίνες κτλ) βάζοντας το σώμα μας σε κίνδυνο.\nΌλοι οι επαγγελματίες της υγείας προτείνουν ένα πλήρες πρωινό γεύμα που να αποτελείται από φυτικές ίνες, πρωτεΐνη και σύνθετους υδατάνθρακες. Τροφές όπως τα αυγά, το γιαούρτι, τα φρούτα και τα snack πρωτεΐνης.\nΤα οφέλη που αποκομίζει ο σύγχρονος άνθρωπος από την λήψη ενός καλού πρώτου γεύματος της ημέρας είναι σημαντικές αφού περιλαμβάνουν την μείωση της χοληστερίνης, της αρτηριακής πίεσης και του σωματικού λίπους.\nΕνώ ας μην ξεχνάμε και την… τσέπη μας, μιας και όλες οι έρευνες έχουν δείξει ότι οι άνθρωποι που δεν λαμβάνουν ένα καλό πρωινό έχουν την τάση να ξοδεύουν τα διπλάσια, ίσως και τριπλάσια χρήματα σε έτοιμα, εύκολα αλλά ανθυγιεινά γεύματα μέσα στη μέρα. Ενώ να μελετημένο πρωινό γεύμα ή ένα snack πρωτεΐνης λίγο αργότερα είναι μακράν πολύ καλύτερη και οικονομικότερη λύση.


Kαλή Λευτεριά….. | Amazonios.net\nΜΑΘΕΤΕ ΟΛΗ ΤΗΝ ΑΛΗΘΕΙΑ: Η ανατροπή έχει γίνει ήδη, ΔΕΝ υπάρχει επιστροφή! Η αλήθεια είναι ότι στην Ελλάδα δεν έχει επιβιώσει ΤΙΠΟΤΑ από τα παλαιά…ΜΑΘΕΤΕ ότι ήδη η “προοπτική” που είχαμε μέχρι χθες ΔΕΝ ΥΠΑΡΧΕΙ πλέον. “Αυτοί” έκαναν την αρχή… Δεν έχουν αφήσει ΤΙΠΟΤΑ όρθιο! Μένει απλά το να επιβιώσουμε εμείς και να προχωρήσουμε ΜΠΡΟΣΤΑ!\nΜήπως πιστεύετε ότι οι Πολιτικοί μας απλά κάνουν κάποιο λάθος ή είναι άσχετοι και αρκεί απλά μιά μικρή αλλαγή μέσω εκλογών; Μήπως νομίζετε ότι το “λίπος που υπάρχει ακόμα” θα καθυστερήσει την ολική κατάρρευση; Μήπως ελπίζετε ότι δεν θα χρειαστεί ο Λαός να πάρει τα πράγματα στα χέρια του; Μήπως πιστεύετε ότι η πολυεθνική στην οποία τυχόν δουλεύετε δεν έχει κανένα πρόβλημα; Μήπως σας φαίνεται δύσκολο να λυθεί το πρόβλημα της Ελλάδας με συμβατικούς τρόπους; Ας δούμε ΟΛΕΣ τις αλήθειες που δεν σας λένε και γιατί η ολική ανατροπή έχει ήδη γίνει…\nΞΥΠΝΗΣΤΕ! Εκτός και αν θέλετε να παραδώσετε ΟΛΑ τα δικαιώματά σας και να παίρνετε ψίχουλα, ΞΕΧΑΣΤΕ την εργασία. Οι μεγάλες εταιρίες φεύγουν, οι μικρότερες κλείνουν. Το κράτος έχει πτωχεύσει. Μόνη διέξοδος είναι καμιά Ειδική Οικονομική Ζώνη όπου θα δουλεύουν για ένα πιάτο φαί 6 μέρες 13 ώρες την ημέρα… Όσοι έχετε ακόμα εργασία, περιμένετε λίγο ακόμα… Τι μένει λοιπόν;;; Τι μένει να τελειώσουν;;;\nΕΛΛΑΔΑ ΚΑΙ ΕΛΛΗΝΙΚΟΣ ΛΑΟΣ ΤΕΛΟΣ. …\nΉ ΜΗΠΩΣ ΟΧΙ; ΘΑ ΤΟΥΣ ΑΦΗΣΟΥΜΕ ΝΑ ΤΑ ΑΝΑΤΡΕΨΟΥΝ ΟΛΑ;;; ΤΟ ΧΘΕΣ ΤΕΛΕΙΩΣΕ, ΑΥΤΟΙ ΕΚΑΝΑΝ ΤΗΝ ΑΡΧΗ! ΑΣ ΤΕΛΕΙΩΣΟΥΜΕ ΕΜΕΙΣ ΑΥΤΟ ΠΟΥ ΑΥΤΟΙ ΑΡΧΙΣΑΝ, ΜΕ ΤΟΥΣ ΔΙΚΟΥΣ ΜΑΣ ΟΡΟΥΣ! ΗΡΘΕ Η ΩΡΑ ΓΙΑ ΜΙΑ ΝΕΑ ΕΛΛΑΔΑ! Ο ΜΟΝΟΣ ΔΡΟΜΟΣ ΕΙΝΑΙ ΜΠΡΟΣΤΑ!\nΟ Ρ Γ Α Ν Ω Θ Ε Ι Τ Ε! Σ Η Κ Ω Θ Ε Ι Τ Ε! Π Ρ Ο Ε Τ Ο Ι Μ Α Σ Τ Ε Ι Τ Ε! Α Ν Τ Ι Σ Τ Α Θ Ε Ι Τ Ε! Καλή Λευτεριά!\nΟι προδότες θα πρέπει να τιμωρηθούν…\nΚαλύτερα βρε Έλληνες να ειχαμε πτωχεύσει πριν δυο χρονια. Από τότε λέγαμε ότι πρέπει να πτωχεύσουμε εμείς μόνοι μας με δική μας πρωτοβουλία και όχι να μας χρεοκοπήσουν οι διεθνείς τοκογλύφοι όποτε και όπως ήθελαν εκείνοι. Αντί λοιπόν οι Έλληνες πολιτικοί να προχωρήσουν τότε στο κούρεμα του χρέους, αντίθετα από το φόβο τους για να μην καταρρεύσει το πολιτικό τους σύστημα και προκειμένου να μην κινδυνεύσουν οι ίδιοι να εκδιωχθούν από τη νομή της εξουσίας, παρέδωσαν την Εθνική Κυριαρχία της[……..]\nΟλη η τοποθέτηση του Υπ.Δημάρχου Χρόνη Προσαλέντη στην σημερινή παρουσίαση του συνδυασμού Ελεύθερη Κέρκυρα\nΑπρίλιος 5, 2014 Χωρίς σχόλια\nΣκληρή κριτική άσκησε σήμερα στην παρουσίαση του συνδυασμού του ο Δημοσιογράφος και Υπ.Δήμαρχος Χρόνης Προσαλέντης κατά της Δημοτικής Αρχής.Ακολουθεί ολόκληρη η τοποθέτηση του: Με τη σημερινή παρουσίαση του συνδυασμού ελεύθερη Κέρκυρα, ολοκληρώνεται μία μεγάλη πορεία που ξεκινήσαμε για να περάσουμε ένα μήνυμα. Για μια ελεύθερη Κέρκυρα. Ένα Δήμο Κερκυραίων, χωρίς χρέη και με ελπίδα να γίνουν μεγάλα και σημαντικά έργα. Όπου κι αν πήγαμε είδαμε ένα περιοχές εγκαταλειμμένες, οδικό δίκτυο με πολλά προβλήματα, αγροτικούς δρόμους χωρίς καμία συντήρηση. Σήμερα στο δήμο μας, το μεγάλο Δήμο Κέρκυρας, έργα[……..]


Γερμανία: Περιοριστικά μέτρα μέχρι Χριστούγεννα, αλλά… | SBC TV\nΜιλώντας στη Γερμανική Ραδιοφωνία (DLF) η Μανουέλα Σβέσιγκ σχολιάζει την κατάσταση ως εξής: “Πρέπει να επισημάνουμε ότι το λόκνταουν του Νοεμβρίου έχει αποτέλεσμα, ο αριθμός των κρουσμάτων έχει μειωθεί, αλλά παραμένει υψηλός. Γι αυτό πολλά κρατίδια θέλουν την παράταση των μέτρων. Χρειάζονται όμως δύο επιπλέον στοιχεία: Τα κρατίδια που δεν αποτελούν ζώνες υψηλού κινδύνου, που έχουν περιορίσει τον αριθμό των κρουσμάτων κάτω από τα 50, να μπορούν να χαλαρώσουν τα μέτρα. Και αντιστρόφως στα hotspot της πανδημίας να μπορούν να επιβληθούν πρόσθετα μέτρα, γιατί βλέπουμε ότι έχουμε 24 τοπικές περιφέρειες που σήμερα ξεπερνούν τα 250 κρούσματα (ανά 100.000 κατοίκους)”.\nΑπαντώντας στο ερώτημα, αν το σοσιαλδημοκρατικό κόμμα (SPD), στο οποίο η ίδια ανήκει, υποστηρίζει την επιβολή αριθμητικών περιορισμών, για παράδειγμα να μην επιτρέπονται συναντήσεις άνω των πέντε ατόμων, η Μανουέλα Σβέσιγκ δηλώνει ότι η συζήτηση δεν γίνεται με κομματικούς όρους, αλλά με βάση την επιδημιολογική εικόνα που επικρατεί σε κάθε περιοχή. Επισημαίνει πάντως ότι στη διάρκεια των εορτών θα πρέπει να υπάρξει κάποια χαλάρωση των περιορισμών. “Στόχος μας είναι να δώσουμε μία προοπτική στον κόσμο, να ξέρει τι θα κάνει τον Δεκέμβριο και τον Ιανουάριο” λέει η πρωθυπουργός του Μεκλεμβούργου. “Ο χειμώνας θα είναι δύσκολος, γι αυτό ζητούμε αυστηρούς περιορισμούς στις κοινωνικές επαφές. Ωστόσο, τις ημέρες των Χριστουγέννων- και της Πρωτοχρονιάς, κατά την άποψή μου- θέλουμε να χαλαρώσουμε κάπως τα μέτρα. Θα πρέπει να υπάρχει κάποια δυνατότητα για οικογενειακές επαφές και επισκέψεις σε αυτό το διάστημα”.\nΑσφαλώς είναι εύκολο για έναν πρωθυπουργό να προτείνει χαλάρωση των μέτρων, όταν στο δικό του κρατίδιο ο αριθμός των κρουσμάτων παραμένει σε σχετικά χαμηλό επίπεδο. Ωστόσο, δεν δημιουργείται πρόβλημα όταν σε κάθε κρατίδιο ισχύουν τελικά διαφορετικοί περιορισμοί, με αποτέλεσμα να αμφισβητεί ο κόσμος το νόημα των περιοριστικών μέτρων στο σύνολό τους; “Όχι, σε καμία περίπτωση”, λέει η Μανουέλα Σβέσιγκ. “Οι κανόνες πρέπει να είναι πάντοτε ίδιοι, αλλά η ισχύς τους εξαρτάται από την επιδημιολογική εικόνα. Το πρόβλημα δεν είναι ότι έχουμε ορισμένες περιφέρειες με λιγότερα από 50 κρούσματα, το πρόβλημα είναι ότι έχουμε πολλές περιφέρειες με πάνω από 50. Αν δεν λάβουμε πιο αυστηρά μέτρα στις συγκεκριμένες περιφέρειες, τότε δεν θα δούμε καλύτερα αποτελέσματα ούτε στο σύνολο της χώρας”.\nΜένει να διευκρινιστεί αν και ποια αριθμητικά όρια θα ισχύσουν για τις συναθροίσεις των Χριστουγέννων και της Πρωτοχρονιάς. Ο υπουργός Υγείας Γενς Σπαν υποστηρίζει ότι “δεν μπορεί να φανταστεί Χριστούγεννα με περισσότερους από δέκα καλεσμένους”, ενώ ο Φρίντριχ Μερτς, υποψήφιος για την ηγεσία του κυβερνώντος χριστιανοδημοκρατικού κόμματος (CDU) λέει ότι “δεν αφορά το κράτος αν και πως θα γιορτάσει Χριστούγεννα με την οικογένειά του”. Από την πλευρά της, η Μανουέλα Σβέσιγκ επισημαίνει: “Το κράτος δεν θέλει να αποφασίσει ποιος με ποιον θα γιορτάσει Χριστούγεννα. Το θέμα είναι να αντιληφθούμε ότι ειδικά στον πιο σημαντικό για μας περίγυρο, στην οικογένεια και στους φίλους μας, δεν μπορούμε να συγχρωτιζόμαστε με πολλούς ανθρώπους, γιατί εκεί είναι που παραμονεύει η νόσος. Αυτό είναι το ενοχλητικό και το ύπουλο με αυτόν τον ιό, εκεί ακριβώς χτυπάει. Γι αυτό λέμε ότι πρέπει να υπάρχουν περιορισμοί, τους οποίους ωστόσο θέλουμε να χαλαρώσουμε τις ημέρες των Χριστουγέννων και εν τέλει νομίζω είναι σωστό να πούμε ότι επιτρέπονται συναντήσεις έως δέκα ατόμων…”


Ανοικτός Ηλεκτρονικός διαγωνισμός για την προμήθεια υπολογιστών και περιφερειακών συστημάτων - Περιφέρεια Δυτικής Μακεδονίας\nΑριθμός Διακήρυξης 17/19 Αριθμ. ΕΣΗΔΗΣ 80394 (ΑΔΑ: ΩΦ0Β7ΛΨ-Ν9Α)\nΗ Περιφέρεια Δυτικής Μακεδονίας διενεργεί «Ανοικτό Ηλεκτρονικό διαγωνισμό για την προμήθεια υπολογιστών και περιφερειακών συστημάτων» με κριτήριο κατακύρωσης την πλέον συμφέρουσα από οικονομική άποψη προσφορά βάσει τιμής σε ευρώ.\nΤμήμα 1: 99.250,00 ευρώ συμπεριλαμβανομένου Φ.Π.Α\nΤμήμα 2: 23.656,00 ευρώ συμπεριλαμβανομένου Φ.Π.Α\nΤμήμα 3: 5.537,40 ευρώ συμπεριλαμβανομένου Φ.Π.Α\nΗ ημερομηνία λήξης υποβολής των αιτήσεων είναι: 30/10/2019 και ώρα 10:00 μ.μ, η ημερομηνία διεξαγωγής του διαγωνισμού είναι: 4/11/2019 και ώρα 10:00. Η αίτηση θα συνοδεύεται υποχρεωτικά από τα δικαιολογητικά που αναφέρονται στο άρθρο 93, 94, και 95 του Ν. 4412/16.\nΚριτήριο κατακύρωσης της υπηρεσίας είναι η πλέον συμφέρουσα από οικονομική άποψη προσφορά βάσει της χαμηλότερης τιμής. Το χρονικό διάστημα δέσμευσης από την προσφορά είναι 360 ημερολογιακές ημέρες. Δεν γίνονται δεκτές εναλλακτικές προσφορές.\nΗ εγγύηση συμμετοχής είναι 2% της προϋπολογισθείσας δαπάνης χωρίς το Φ.Π.Α:\nΓια το Τμήμα 1: 1.600,00 ευρώ\nΓια το Τμήμα 2: 382,00 ευρώ\nΓια το Τμήμα 3: 90,00 ευρώ\nΑνοικτός Ηλεκτρονικός διαγωνισμός για την προμή θεια υπολογιστών και περιφερειακών συστημάτων\nΔιεύθυνση Διαφάνειας και Ηλ. Διακυβέρνησης, Διεύθυνση Οικονομικού, κύριο, Περιφερειάρχης, Προμήθεια ειδών Η/Υ


Κάπως έτσι αισθανόμουν στα μισά της δεύτερης περιόδου, του τελευταίου δραματικού συναπαντήματος του Ολυμπιακού με τη Monaco.\nΣε μια καταπληκτική σειρά, μια από τις καλύτερες, αν όχι η καλύτερη σίγουρα η πιο γεμάτη, των τελευταίων πολλών ετών, Ολυμπιακός και Monaco φρόντισαν να κρατήσουν για το τέλος μια άνευ προηγούμενου κατάθεση των θέλω τους.\nΔεν θα μπορούσε να φανταστεί κανείς πιο ταιριαστή κορύφωση, για ένα ζευγάρι που απέδειξε σε όλες και όλους όσους το παρακολούθησαν πόσο μικρές, έως απειροελάχιστες, διαφορές είχε στην πραγματικότητα.\nΣτο Game 5, αν θα μπορούσα να κάνω μια αναγωγή σε άλλο άθλημα, είχαμε την τύχη να είμαστε μάρτυρες μιας μάχης ανάλογης με έναν heavy weight αγώνα πυγμαχίας, όπου οι δυο μαχητές μετά από 10 γύρους σφυροκοπήματος συνεχίζουν να στέκονται όρθιοι από καθαρή θέληση, έχουν κρεμάσει τα χέρια στην άμυνα και όλη την εναπομείνασα ενέργεια τους θέλουν να τη συσσωρεύσουν στο επόμενο χτύπημα.\nΟ coach Obradovic είχε προετοιμάσει εκπληκτικά τους παίκτες του στο πνευματικό κομμάτι. Τι και αν το ΣΕΦ κόχλαζε, τι και είχαν πάνω από τα κεφάλια τους 12-13-15 χιλιάδες τρελούς και τρελές να ουρλιάζουν με μέγα πάθος, αυτοί είχαν το καθαρό μυαλό να ακολουθήσουν το πλάνο τους και όχι μόνο, αλλά και να το εκτελέσουν σχεδόν άριστα.\nΑπλά απέναντι τους βρήκαν ένα σύνολο που το πάθος του πλήθους το είχε κάνει βίωμα, το πλάνο του προπονητή του προσευχή αλλά, το κυριότερο, την πίστη του κόσμου και ακόμα περισσότερο του προπονητή τους καύσιμο.\nΓιατί κακά τα ψέματα, την Τετάρτη, πριν και πάνω από όλα, ο Ολυμπιακός έβγαλε πίστη και αυτοπεποίθηση. Φώναζε σε κάθε κάθε κατοχή μετά την πρώτη περίοδο «Αγαπητοί φίλοι από το Μονακό, κάντε το παιχνίδι σας, κάντε αυτό που πραγματικά σας βολεύει και σας κάνει να νιώθετε άνετα, αλλά σήμερα εδώ ακόμα κι έτσι θα βρούμε τρόπο να σας κερδίσουμε».\nΒλέπετε, πέρα από όλα τα παραπάνω, στην ερυθρόλευκη πειραιώτικη γωνία του ρινγκ, υπήρχαν πολλοί που την κρίσιμη στιγμή βγήκαν μπροστά και, όχι μόνο δήλωσαν αλλά, ούρλιαξαν «το θέλω περισσότερο».\nΣτο 1ο δεκάλεπτο ήταν ο Παπανικολάου με το chase block στον Bacon να είναι σημείο αναφοράς.\nΣτο 2ο δεκάλεπτο, την ώρα της καταιγίδας, εκεί που όλα μοιάζουν να στραβώνουν, ο Mckissic σαν να διέγραψε την μέχρι τότε προβληματική παρουσία του στη σειρά, μπήκε και σαν «δαίμονας», όχι δικά μου λόγια αλλά του coach Obradovic σε ένα time-out, έκανε την Monaco να ξανανιώσει γήινη και να μην ξεμακρύνει στον ορίζοντα. Τους πήρε όλους παραμάζωμα σε ένα ανεπανάληπτο hero mode.\nΣτην 3η περίοδο ο Walkup, που γενικά ήταν εκεί παντού σε άμυνα και επίθεση σε κάθε αγώνα, αποφάσισε πως ήταν η ώρα να θυμηθεί τη θητεία του στο Κάουνας. Αμυντικό σεμινάριο διανθισμένο με μεγάλα σουτ, εξαιρετικά στοχευμένες επιλογές και χτύπημα σε κάθε αδυναμία των Μονεγάσκων.\nΣτην 4η περίοδο όμως, όταν το rock n roll μπορεί να αποδειχθεί δίκοπο μαχαίρι, όταν κάθε κατοχή έχει μεγαλύτερο βάρος από την προηγούμενη, εκείνη τη στιγμή ο Σλούκας, κοίταξε τους συνοδοιπόρους του και τους είπε «Τώρα αναλαμβάνω εγώ». Διάβασμα και διαχείριση που αξίζουν να διδάσκονται σε σεμινάρια, κερδισμένα φάουλ από κομβικούς παίχτες των αντιπάλων, μεγάλα σουτ και ηρεμία.\nΌμως πέρα από αυτούς τους 4, ο coach Β ευτύχησε να δει και κάποιους άλλους να δίνουν το κάτι έξτρα που χρειαζόταν, για να φτάσει ο Ολυμπιακός στη γη της επαγγελίας.\nΟ Sasha σε όλη τη σειρά είχε το ρόλο του δολώματος. Κυνηγήθηκε, σπρώχθηκε, ζορίστηκε επιθετικά αλλά σε όλα τα υπόλοιπα ήταν εκεί, όπως όλη τη χρονιά. Στο συγκεκριμένο όμως ματς όταν χρειάστηκε και πάλι έδωσε το παρόν. Το 3ποντο από τη γωνία, στο οποίο πήρε και φάουλ, ήταν ένα σημάδι. Το deflection στον Motejunas η επιβεβαίωση της επικράτησης.\nΚαι αν από τον Sasha το περιμένεις, δεν μπορώ να πω το ίδιο και για τον Hassan. Εκτός από τα προηγούμενα 4 παιχνίδια εξαιτίας ενός αιματώματος, απροπόνητος, κλήθηκε να δώσει κάποιες ποιοτικές ανάσες στον «κροκόδειλο», που έβγαλε μόνος του επί της ουσίας τη σειρά. Ο Hassan τα έβαλε, πήρε τις επαφές, έδωσε ανάσες και στη τελική σε ένα παιχνίδι που πήγε στο ποιος θα βάλει περισσότερα, παρά στο ποιος θα φάει λιγότερα, ήταν κάτι παραπάνω από θετικός.\nΟ Fall καταπονημένος μπορεί να μην είχε την καλύτερη βραδιά του, αλλά συνέχισε να ρίχνει την σκιά του και να αποτρέπει τη Monaco, ΟΚ ο James δε μετράει, να πλησιάσει το ζωγραφιστό, τελείωσε φάσεις όταν έπρεπε, δημιούργησε από χαμηλά, αλλά για μένα αξίζει μια τεράστια αγκαλιά, να μου πείτε πως αλλιώς αφού είναι τεράστιος, για τις δυο κατοχές στο κλείσιμο του αγώνα, που μετά από αλλαγή, βρέθηκε πάνω στον James και την μια τον οδήγησε σε σέντρα σουτ από τα 8 μέτρα.\nΘα κλείσω αυτό το μακροσκελές κομμάτι στις ατομικές αναφορές με τον Dorsey. Σε αυτό το σημείο, Tyler αν με διαβάζεις (πλάκα κάνω για να σας προλάβω) να ξέρεις πως για 4 παιχνίδια και τις μέρες που ακολουθούσαν ήσουν διαρκώς στις σκέψεις μου και όχι για καλό. Αλλά ρε άτιμε, χαλάλι γιατί έστω και στο τέλος άφησες την ομάδα να σε παρασύρει και δεν προσπάθησες να κάνεις το αντίθετο. Ήσουν εκεί στο ρόλο σου και να ξέρεις πως το τρίποντο στο τέλος για μένα θα είναι πάντα μια απόδειξη μεγαλείου.\nΟρίστε και ένα video που συνδυάζει συγκινητικό Fall και clutch Tyler.\nΔεν έχω μιλήσει καθόλου για το παιχνίδι βέβαια, αλλά ξέρω πως κανείς δεν ενδιαφέρεται πραγματικά για αυτό. Όμως επειδή ανέλαβα μια υποχρέωση θα το κάνω. Όπως το Snyder cut του Justice league θα το σπάσω σε acts. Κάθε περίοδος και ένα τέτοιο.\nΣτην έναρξη του παιχνιδιού και οι δυο αντίπαλοι ήταν περισσότερο νευρικοί παρά κακοί. Αμφότεροι στόχευσαν τις αδυναμίες των αντιπάλων, έβγαλαν σκληράδα και όλα προμήνυαν ένα πολύ πολύ σκληρό ματς.\nΟ Ολυμπιακός κλασικά ξεκίνησε να στοχεύει το post με τον Fall αφού, εντελώς μεταξύ μας, η πίεση του Ouatarra στην μπάλα και τα συνεχή over στα handoffs δε του έδιναν χώρο και χρόνο να βγάλει επίθεση μέσα από κίνηση. Επειδή όμως και ο Fall ζορίστηκε, ο coach βρήκε αντίμετρα στην ικανότητα του Παπανικολάου, αλλά και του Sasha να κόβουν στα κενά της άμυνας. Μια ακόμη επιλογή ήταν να εμπλέξει ενεργά τον Παπανικολάου που είχε mismatch απέναντι στο Westermann, σε όλα τα stagger και τα handoffs τοποθετώντας τον Dorsey στην αδύναμη πλευρά.\nΣτην άλλη πλευρά με κέντρο τον James η Monaco προσπάθησε να επιτεθεί κυρίως μέσα από <single tag PnR>, δηλαδή καταστάσεις που η βοήθεια στο roll θα έρχεται μόνο από ένα παίχτη, ώστε να εκμεταλλευτεί την επιλογή της ερυθρόλευκης άμυνας να κλείνει την αδύναμη πλευρά της πολύ βαθειά για να συσσωρεύσει κορμιά στα iso, τόσο του James όσο και του Bacon.\nΌλη αυτή η πρεμούρα, μαζί με το εξαιρετικό διάβασμα από τον James, τους έδωσε ελεύθερα σουτ αλλά και αρκετά επιθετικά rebounds. Η Monaco μετά από κάθε rebound έβγαζε διάθεση να τρέξει early offense κυρίως από το πλάι, είτε με screen στον James είτε με early post του Bacon.\nΣημείο κλειδί σε αυτό το κομμάτι η άμυνα «σπάω τα νεύρα» του Παπανικολάου στον Bacon. Ενόχληση σε κάθε δεξιά ντρίμπλα, <high in the gap> όταν κινούταν μακριά από την μπάλα, τσεκάρισμα σε κάθε επαφή και φυσικά η τάπα βγαλμένη από Λονδίνο.\nΣε αυτό το σημείο επέρχεται η καταιγίδα. Με τον Lee στο παρκέ, παρέα με Hall, ο Σλούκας δεινοπαθεί, ο coach θέλοντας να δώσει ανάσες σε Dorsey – Παπανικολάου ρίχνει στη μάχη Λαρεντζάκη και Mckissic. Ο Έλληνας guard γίνεται στόχος κι στις δυο μεριές. Αμυντικά ο Bacon τον στοχεύει συνέχεια με αποτέλεσμα η άμυνα του Ολυμπιακού να στείλει <heavy tags> πάνω του, τα οποία δημιούργησαν τεράστια κενά στην αδύναμη πλευρά. Τόσο ο Bacon όσο και ο James μαγνήτισαν την άμυνα του Ολυμπιακού τραβώντας κυριολεκτικά τους πάντες στην μεριά τους, δίνοντας χώρο στον Ouatarra και τον Lee να τιμωρήσουν με στατικά σουτ.\nΟ Bacon συνέχισε να ποστάρει το σχήμα με τα 3 guards του Ολυμπιακού και να προκαλεί ανισορροπία και ταυτόχρονα ο coach Obradovic έχει δώσει εντολή στον Hall να τοποθετείται χαμηλά στη γωνία του post, έστω να αποτελεί επιλογή πάσας όταν o Ολυμπιακός εφαρμόζει το αγαπημένο του <Jump to the ball>.\nΤην ίδια στιγμή οι Lee και Ouatarra έχουν περάσει ταυτόχρονα στο παρκέ, αφού ο Andjusic έχει αποτελέσει εύκολη λεία και στόχο του αλλόφρονα Mckissic. Για να ματσάρει το σχήμα αυτό ο coach Μπαρτζώκας χρησιμοποιεί ταυτόχρονα Mckissic –Dorsey αρχικά μαζί με Σλούκα και μετά με τον πιο σκληρό Walkup. Ο Mckissic, αφού πρώτα τιμωρεί με 2 ελεύθερα 3ποντα στη συνέχεια, εκμεταλλεύεται κάθε σπιθαμή χώρου που του δίνουν οι James & Andjusic , αφού ο Ouatarra έχει αναλάβει τον Dorsey και ο Lee τον Walkup, φτάνοντας μέχρι μέσα και κερδίζοντας goal fouls από τον Hall. Η διαφορά είναι σε διαχειρίσιμο επίπεδο αποκλειστικά εξαιτίας του.\nΜετά την ανάπαυλα ο Ολυμπιακός, όπως και στην αρχή του αγώνα επιλέγει να βάλει την μπάλα στο post με στόχο το Fall. Ο Westermann εμφανίζεται πάλι στο σχήμα της Monaco και εξαφανίζεται κάνοντας γρήγορα foul για να εμφανιστεί ο Andjusic που, μαζί με τον Motejunas, γίνονται στόχοι της επίθεσης του Ολυμπιακού, η οποία έχει γίνει πιο aggressive με διάθεση να ψάξει τα drives αλλά και έχει μεταφερθεί στο πλάι. Με τον Walkup να έχει την μπάλα στα χέρια ο Ολυμπιακός προσπαθεί να στήσει μια 2 vs 2 επίθεση και το πετυχαίνει εκθέτοντας επανειλημμένα τον Motejunas, που υπήρχε στο παρκέ πιθανότατα για να εκμεταλλευτεί το πλεονέκτημά του απέναντι στον Hassan. O Dorsey από κοντά βγάζει διάθεση να βάλει την μπάλα στο παρκέ και να παίξει κάθετα, ειδικά απέναντι στον Andjusic.\nΚαλά όλα αυτά, αλλά ο Ολυμπιακός δε θα είχε γυρίσει το παιχνίδι ποτέ αν δεν άλλαζε την προσαρμογή της αδύνατης πλευράς του στην άμυνα. Τέλος το αλόγιστο κλείσιμο στην πλάτη του ψηλό, σχεδόν αποκλειστική αντιμετώπιση 2 εναντίον 2 στα screen με τους υπόλοιπους αμφιθεατρικά να καλύπτουν τις skip πάσες. Η Monaco πλέον εκδήλωνε αποκλειστικά επίθεση χωρίς κυκλοφορία μπάλας, αναζητώντας το drive και την απομόνωση. Μοναδική εξαίρεση ένα τρίποντο του Bacon με τον coach να αντιδρά έξαλλος από την επιλογή του Παπανικολάου να ασχοληθεί με τον Hall.\nΠαρακάτω μια αλληλουχία κατοχών που συνοψίζει την εικόνα.\nΗ Monaco εφάρμοσε πολλά <guard to guard screens>, ακόμα και με τον Andjusic, με τον Ολυμπιακό να μην προβληματίζεται γιατί σε όλα αυτά δεν συμμετείχε ο Bacon. Είτε του έκαναν sag πριν πάρει θέση για screen είτε παίζοντας τον 3/4, όταν προσπαθούσε να πάρει την μπάλα με πλάτη στο high post στις 45 μοίρες, κατάφεραν να μην τον αφήσουν να βρει ρυθμό. Bonus σε αυτό το διάστημα το 4ο φάουλ που κερδίζει ο Σλούκας από τον Hall, που έδειξε προβληματισμένος από την παρουσία του Hassan. Αν έλειπε και το εκπληκτικό buzzer του James στην εκπνοή θα μιλούσαμε για ένα εξαιρετικό 3ο δεκάλεπτο.\nΗ τελική πράξη του δράματος δεν χωρά τακτικές αλλά προσωπικότητες. Ο Ολυμπιακός έχει αποφασίσει να κλείσει το παιχνίδι με σχήμα με 3 guards. Σλούκας, Walkup, Mckissic, Dorsey εναλλάσσονται. Ο Σλούκας φθείρει ανελέητα όποιον πέφτει πάνω του, είτε μετά από αλλαγές (Thomas) είτε χειριζόμενος άριστα τα rescreens. Σε μια τέτοια κατάσταση κερδίζει το 5ο foul από τον Lee. Έψαξε τις επαφές και τις πήρε. Όπως πήρε και έβαλε μεγάλα σουτ, όπως ταλαιπώρησε και τον Bacon που βρέθηκε πάνω του σε μια προσπάθεια του Obradovic να τον ξεβολέψει.\nΜε τον Lee εκτός κάδρου και με τον James φορτωμένο με 4 foul η εντολή ήταν «πηγαίντε πάνω τους» και αυτό συνέβη, ειδικά όταν η Μοnaco επέλεξε σαν τελευταία λύση τις αλλαγές.\nΣτην άλλη μεριά τα πάντα κινούνταν γύρω από τον υπέροχο James. Πήρε την μπάλα και προσπάθησε να κρίνει το match. Το σχέδιο του 3ου δεκαλέπτου συνεχίστηκε και η Μοnaco αδυνατούσε να κυκλοφορήσει την μπάλα. Ο Walkup ανέλαβε τον Bacon, ο Dorsey τον James. Ο Motejunas πέρα από μια φάση δεν αποτέλεσε πρόβλημα απέναντι στον Hassan και όταν ήρθε η ώρα να επιστρέψει ο Fall η Μοnaco δεν βρήκε απαντήσεις.\nΑκόμα και τώρα που το γράφω, κάποιες μέρες μετά, νιώθω σχεδόν την ίδια ένταση και το ίδιο κόψιμο της ανάσας, όπως και την Τετάρτη.\nΤεράστια σειρά, διαφήμιση για την διοργάνωση και το ευρωπαϊκό μπάσκετ , τεράστια πρόκριση και πλέον τεράστια προσμονή.\nΝαι ρε μάγκες επιστρέψαμε…


ΔΙΑΤΡΟΦΗ Μαϊ 19, 2015\nΈχεις ταυτίσει την πρωτεΐνη με το αδυνάτισμα ή την απόκτηση μυικού όγκου. Και όχι άδικα αφού μπορεί και να σε βοηθήσει να αδυνατίσεις αλλά και να αποκτήσεις τον όγκο που χρειάζεσαι. Η προτεινόμενη ποσότητα πρωτεΐνης την ημέρα είναι περίπου 63 γραμμάρια για τους άνδρες και 50 γραμμάρια για τις γυναίκες. Οι πρωτεΐνες είναι από τα βασικά δομικά υλικά με τις οποίες χτίζεται ο μυϊκός ιστός, οι ορμόνες, τα αντισώματα κ.ά. Κάθε πρωτεΐνη σχηματίζεται από μία αλυσίδα πολλών αμινοξέων. Δες ποιες επιλογές έχεις για πρωτεΐνη εκτός από το κρέας.\nΗ πρωτεϊνη αυγού θεωρείται υψηλής βιολογικής αξίας πρωτεΐνη και έχει άριστη βιοδιαθεσιμότητα από τον οργανισμό. Σκέψου ότι 2 αβγά παρέχουν τόση πρωτεΐνη όση 100 γραμμ. κρέατος ή ψαριού. Ένα μέτριο αυγό παρέχει περίπου 7 γραμμ. πρωτεΐνης ενώ περιέχει το υψηλότερο ποσοστό λευκίνης ανά γραμμάριο πρωτεΐνης σε σχέση με κάθε άλλη πηγή πρωτεΐνης ολόκληρης τροφής που θα βρεις.\nΤα γαλακτοκομικά προϊόντα (γιαούρτι, γάλα) περιέχουν ορό γάλακτος, μια πρωτεΐνη που θεωρείται ιδανική για μυϊκή ανάπτυξη επειδή απορροφάται εύκολα από τον οργανισμό και προκαλεί μεγάλη και γρήγορη αύξηση αμινοξέων στο αίμα που είναι απαραίτητα για την αποκατάσταση και το χτίσιμο μυικών ινών μετά την άσκηση. Αυτό που την κάνει να υπερέχει, είναι τα BCAA, δηλαδή τα τρία Αμινοξέα Διακλαδισμένης Αλυσίδας (λευκίνη, βαλίνη και ισολευκίνη), που αποτελούν και τα κυριότερα συστατικά των πρωτεϊνών των μυών μας και θεωρούνται απαραίτητα για τη διατήρηση του μυϊκού ιστού, των αποθεμάτων του γλυκογόνου, αλλά και τη δημιουργία μυϊκής μάζας. Αυτά τα αμινοξέα δεν μπορεί να τα συνθέσει το σώμα μας γι’ αυτό τα συμπληρώματα θεωρούνται απαραίτητα για όσους γυμνάζονται.\nΜια κούπα αρακά περιέχει 9 γραμμ. φυτικής πρωτεΐνης και χτίζει μυς ενώ δεν εμποδίζει την πρόσληψη βιταμινών και μετάλλων κατά την πέψη. Καταναλώνεται από αθλητές και όσους ασχολούνται με το body building για το χτίσιμο των μυών, αλλά και για την αναπλήρωση της ενέργειας μετά την προπόνηση.\nΗ πρωτεΐνη σόγιας περιέχει όλα τα απαραίτητα αμινοξέα. Μάλιστα μερικές μελέτες βρήκαν ότι είναι εξίσου αποτελεσματική στο χτίσιμο μυών όσο η πρωτεΐνη ορού γάλακτος. Tο τόφου περιέχει 9 γρ. πρωτεΐνης σε μία μερίδα. Βέβαια οι πρωτεΐνες της σόγιας είναι χαμηλότερης βιολογικής αξίας από τις πρωτεΐνες ζωικής προέλευσης γι’ αυτό συνδύαζέ τη με προϊόντα ολικής άλεσης. Κοινές πηγές πρωτεΐνης σόγιας είναι το τόφου, τα φασόλια σόγιας και τα συμπληρώματα πρωτεϊνης σόγιας.\nΗ κινόα περιέχει και τα εννέα απαραίτητα αμινοξέα καθώς και εκείνα που το σώμα σου δεν μπορεί να συνθέσει και είναι σημαντικά για το χτίσιμο μυών. Αυτό σημαίνει ότι η ποιότητα των πρωτεϊνών που περιέχει πλησιάζει εκείνη των γαλακτοκομικών, του κρέατος, των πουλερικών και των ψαριών, που ανήκουν στην κατηγορία των πλήρων πρωτεϊνών. Μία κούπα κινόα περιέχει 8 γραμμάρια πρωτεΐνης γι’ αυτό δεν πρέπει να θεωρείται η κύρια πηγή πρωτεΐνης ενός γεύματος αλλά συμπληρωματική.\n6 Καστανό ρύζι\nΑν και έχουμε συνηθίσει να κατατάσσουμε το ρύζι στους υδατάνθρακες, εκτός από αυτό, είναι μια πολύ καλή φυτική πηγή αμινοξέων. Το μαγειρεμένο καστανό ρύζι περιέχει 5 γραμμάρια πρωτεΐνης ανά κούπα και είναι πολύ πιο εύπεπτη από την πρωτεΐνη σόγιας. Μάλιστα ο συνδυασμός και η αναλογία των αμινοξέων της πρωτεΐνης ρυζιού μοιάζει με αυτήν στο μητρικό γάλα.\nΓια συμπληρώματα πρωτεΐνης δες εδώ.\n6 τροφές τίγκα στην πρωτεΐνη ορός γάλακτος αυγό γαλακτοκομικά γιαούρτι γάλα σόγια τόφου αρακάς κινόα καστανό ρύζι διατροφή μυς αύξηση όγκου αδυνάτισμα λίπος απώλεια βάρους μυική μάζα χτίσιμο μυών αποκατάσταση προπόνηση


Γιατί δεν παίζουμε το… 2013 | mycampus.gr\nΈνα μήνα πριν αλλάξει ο χρόνος, εμείς κάνουμε ένα διάλειμμα από τις σχολές και ανατρέχουμε σε όλα εκείνα τα γεγονότα που συνέβησαν τις τελευταίες 365 ημέρες. Ναι, 2013, ήρθε και η δική σου… σειρά.\nΣτο δημοτικό παίζαμε με όλα τα παιδάκια. Στο Γυμνάσιο αρχίσανε οι πρώτες αντιπάθειες. Στο Λύκειο, δε μιλιόμασταν γιατί οι μισοί ήθελαν 5ήμερη στην Κρήτη και οι άλλοι 7ήμερη στην Πράγα! Στο Πανεπιστήμιο όμως αυτά κοπήκαν. Δεν παίζουμε τα παιδάκια για πραγματικούς και σοβαρούς λόγους! Εμείς κάνουμε ένα διάλειμμα από τις σχολές και ανατρέχουμε σε όλα εκείνα τα γεγονότα που συνέβησαν τις τελευταίες 365 ημέρες. Ναι, 2013, ήρθε και η δική σου… σειρά.\nΔεν παίζουμε το 2013 γιατί μέσα σ’ αυτό η φράση «Οικονομική Κρίση» ειπώθηκε περισσότερες φορές και από τη λέξη «Δημοκρατία» που υποτίθεται ότι έχουμε σαν χώρα #wrong\nΔεν παίζουμε το 2013 γιατί ενώ προχωρήσαμε στο iphone 5S και στα Google Glasses, ακόμα δεν καταφέραμε να βγάλουμε τα πρωινά της Δευτέρας από το εβδομαδιαίο πρόγραμμα μας.\nΔεν παίζουμε το 2013 διότι μέσα σ’ αυτό κάναμε τη «Χρυσή Αυγή» τρίτο κόμμα, τον Άδωνι Γεωργιάδη υπουργό Υγείας και τον Κωστόπουλο παρουσιαστή πρωινής καθημερινής εκπομπής, ε, και όσο να πεις και οι τρεις είναι ίσως από τις πιο επικίνδυνες επιλογές που έχουμε πάρει. #choice\nΔεν παίζουμε το 2013 διότι τα ΜΙΚΕΛ σε έναν χρόνο εξαπλώθηκαν πιο γρήγορα και από καυτό κουτσομπολιό ανάμεσα σε Μενεγάκη-Ματέο. #spread\nΣταματάμε να παίζουμε με το 2013 για το Fashion Outlook που προώθησε. Τη μία τρέχαμε να ντυθούμε Vintage με τα γυαλιά της γιαγιά μας, την άλλη Swag με στραβά καπέλα και στο τέλος τι καταφέραμε; Να ψωνίζουμε Montgomery από την Τσιμισκή μπας και μοιάσουμε λίγο στον Chuck Bass. #victims\nΔεν παίζουμε το 2013 γιατί οι Θεσσαλονικείς, ούτε και φέτος είδαμε φως στο Τούνελ του Μετρό. Αυτό και #den_perigrafw_allo\nΔεν παίζουμε το 2013 γιατί πλέον στον Κορυδαλλό χρειάζεσαι V.I.P member card για να περάσεις μέσα. Τσοχατζόπουλος, Σταμάτη, Λάκης Γαβαλάς, Μιχαλολιάκος, Λαγός και έπεται συνέχεια. Αυτό δεν είναι φυλακή, το #villa_mercedes είναι.\nΔεν παίζουμε το 2013 γιατί ακόμα ασχολούμαστε με το γάμο, τις ετοιμασίες, το σπέρμα του Πρίγκιπα Ουίλιαμ και τις ωοθήκες της Κέιτ Μίντλετον την ώρα που υπάρχει μια θεία Πίπα η οποία δεν έχει πάρει ακόμα τη δόξα που της αρμόζει… #Buckingham\nΔεν παίζουμε το 2013 γιατί για ακόμη μια φορά, η Αμερική αναμειγνύεται ύπουλα σε έναν πόλεμο, λέγοντας αγνά, σαν άλλη Virgin Mary ότι το κάνει για το καλό της χώρας. #Syria\nΓια το τέλος, άφησα το μεγάλο θέμα της παραπληροφόρησης. Αλήθεια πώς να παίξεις με μια χρονιά μέσα στην οποία κυβέρνηση απολύει δημοσιογράφους της κρατικής τηλεόρασης για την εξοικονόμηση χρημάτων την ώρα που το ίδιο το πάγωμα της Ε.Ρ.Τ θα κοστίσει στη χώρα μας το λιγότερο 300 εκατομμύρια ευρώ; #peste_na_me_fate


Ιόχρους Ενεργειακή Αισθητική\nΣάββατο 9 - Κυριακή 10 Φεβρουαρίου\nΝιώσε τη λάμψη που έχεις μέσα σου!\nΑπελευθέρωσέ τη και δες το πρόσωπό σου να ακτινοβολεί από αληθινή ομορφιά!\nΜια ενεργειακή τεχνική που βασίζεται στην Ιόχρου Ενέργεια.\nΕφαρμόζεται με απλές ήπιες κινήσεις και το αποτέλεσμά της διαρκεί.\nΜια συνεδρία Ιόχρου Ενεργειακής Αισθητικής προσφέρει:\n- Λάμψη, καθώς επαναφέρει την απαλότητα και τη φρεσκάδα.\n- Ξεκούραστο βλέμμα.\n- Απαλύνει τις γραμμές έκφρασης και τις ρυτίδες.\n- Βοηθά στην ξηροδερμία ή στη λιπαρότητα φέρνοντας το δέρμα στη φυσική του ισορροπία.\n- Βοηθά στην αποβολή της έντασης και φέρνει βαθιά χαλάρωση.\nΣτην τεχνική δε χρησιμοποιούνται καλλυντικά. Ωστόσο συστήνεται οι όποιες οδηγίες της αισθητικού ή της δερματολόγου να ακολουθούνται πιστά, καθώς μπορούν να δράσουν συνεργατικά.\nΕίναι τελείως φυσική μέθοδος και δεν έχει καμία παρενέργεια.\nΣτο διήμερο αυτό σεμινάριο θα διδαχτείτε:\n1) Τεχνικές εφαρμογής της Ιόχρου Ενέργειας σε άλλους ανθρώπους για να αποκτήσουν ένα όμορφο πρόσωπο με λαμπερό βλέμμα.\n2) Τεχνικές εφαρμογής της Ιόχρου ενέργειας στον εαυτό σας για να έχετε καθημερινά ένα λαμπερό, φρέσκο πρόσωπο.\n3) Ενεργοποίηση των όποιων καλλυντικών προϊόντων τυχόν χρησιμοποιείτε για τη μεγιστοποίηση των αποτελεσμάτων τους.\nΣτο σεμινάριο φροντίστε να φοράτε άνετα ρούχα και να έχετε μαζί σας κουβερτούλα, σεντονάκι και τετράδιο για να κρατήσετε τις σημειώσεις σας.\nΜετά τη λήξη του σεμιναρίου δίνεται χρόνος για εξάσκηση, κατά την οποία κρατάτε ιστορικό και μαρτυρίες.\nΘα ακολουθήσει δεύτερη συνάντηση κατά την οποία αναφέρετε τυχόν απορίες, παραδίνετε τα όποια στοιχεία έχετε συλλέξει στην πρακτική σας και παρέχετε μια πλήρη συνεδρία σε ένα άτομο της επιλογής σας παρουσία της εισηγήτριας.\nΔίδεται πιστοποιητικό παρακολούθησης από την Ακαδημία Πνευματικής Ανέλιξης.\nΑπαραίτητη προϋπόθεση, να έχετε παρακολουθήσει το σεμινάριο 1ου συντονισμού στην Ιόχρου Θεραπευτική. Για όσους δεν το έχουν παρακολουθήσει, αυτό θα πραγματοποιηθεί την προηγούμενη, δηλαδή την Παρασκευή 8 Φεβρουαρίου.\nΚόστος σεμιναρίου Ιόχρου Ενεργειακής Αισθητικής:\n- 300 ευρώ για το σύνολο του σεμιναρίου\n- ή 225 ευρώ για όσους έχουν ήδη παρακολουθήσει το σεμινάριο 1ου συντονισμού.\nΗ καταβολή των διδάκτρων γίνεται με προεξόφληση στη γραμματεία ή σε τραπεζικό λογαριασμό.\nΔηλώσεις συμμετοχής έως 4 Φεβρουαρίου με κατάθεση προκαταβολής 50 ευρώ\nΤα συστήματα της Ιόχρου Ενεργειακής Αισθητικής ( Violet Beauty), Ιόχρου Θεραπευτικής ( Violet Healing), Βιορυθμιστικής Κίνησης (Violet Flame Yoga) και Ψυχοενεργειακής Συμβουλευτικής έχουν ιδρυθεί από την Αγγελική Ζαμπέλη και τα δικαιώματα είναι κατοχυρωμένα από την Ακαδημία Πνευματικής Ανέλιξης.


Κριτική βιβλίου: Επιστολή Ιακώβου-Η διαγωγή των πλουσίων και η στάση των πτωχών – PortoniNews\nΚριτική βιβλίου: Επιστολή Ιακώβου-Η διαγωγή των πλουσίων και η στάση των πτωχών\nΗ διαγωγή των πλουσίων και η στάση των πτωχών\nΗ συγκεκριμένη επιστολή έχει ως αποστολέα τον αδελφόθεο Ιάκωβο που απευθύνεται στους ανά τον κόσμο χριστιανούς. Το θέμα που πραγματεύεται είναι «η διαγωγή των πλουσίων έναντι των πτωχών» και η μεροληπτική συμπεριφορά κάποιων διδασκάλων της κοινότητας απέναντι τους. Η επιστολή ξεκινάει με μια «επαναστατική» ρήση : « Πᾶσαν χαράν ἡγήσασθε, ἀδελφοί μου, ὃταν πειρασμοῖς περιπέσητε ποικίλοις.» Παράξενη και δυσνόητη φράση για τον νεοεισαχθέντα στην «εν Χριστώ» ζωή. Πώς θα ήταν δυνατόν να χαίρεται ο άνθρωπος όταν πειράζεται από ποικίλους πειρασμούς και βασανίζεται; Όταν αγωνίζεται και αμφιταλαντεύεται μεταξύ του πειρασμού και της ορθής πράξης προσπαθώντας και κρατηθεί στον ίσιο δρόμο; Γνωρίζοντας πως όταν περιπέσει στην αμαρτία θα απολάβει μια πρόσκαιρη αλλά ψυχοφθόρα ηδονή και θα λυπήσει τον Κύριο; Έχοντας επίγνωση ότι μετά την διάπραξη της αμαρτίας θα βυθιστεί σε έναν ωκεανό τύψεων; Και όμως, όσο παράξενο και να ακούγεται αυτό η συγκεκριμένη δοκιμασία όπως μας λέει η επιστολή μπορεί να γίνει η αφορμή να αποκτήσει ο άνθρωπος την αρετή της υπομονής και να χαριτωθεί ˙ « …γιγνώσκοντες ὅτι τό δοκίμιον ὑμῶν τῆς πίστεως κατεργάζεται ὑπομονήν». Ο πειρασμός είναι μια δοκιμασία που επιτρέπει ο Θεός που στην ουσία είναι ευκαιρία για να αγωνισθεί ο άνθρωπος. Η υπομονή όμως που καλείται να επιδείξει κάποιος πρέπει να φτάσει μέχρι το τέλος ώστε ο άνθρωπος να γίνει τέλειος και ολοκληρωμένος και να μην υστερεί σε τίποτα. Ο αγώνας είναι δύσκολος και δεν ξεκινούν όλοι οι άνθρωποι με τις ίδιες προϋποθέσεις. Ο Θεός κατά την κρίση του επέτρεψε σε κάποιους ανθρώπους να έχουν περισσότερα αγαθά από κάποιους άλλους. Ο Θεός ως Πάνσοφος, Παντοκράτορας και Πολυεύσπλαχνος «τά πάντα ἐν σοφία εποίησε». Ο άνθρωπος όμως πέφτοντας σε πλάνη παρερμηνεύει αυτήν την συνθήκη. Ο Θεός δίνει απλόχερα στον άνθρωπο όταν του ζητήσει είναι για το όφελός του. Κανείς άνθρωπος δεν είναι δεν μένει χωρίς χαρίσματα. Οι πλούσιοι απ’ την άλλη, συνήθως καυχώνται για τα πλούτη τους και οι πτωχοί υποφέρουν. Ο συγγραφέας της της εν λόγω επιστολής προβάλλει ένα ακόμα επιχείρημα και θέτει τον πτωχό σε πλεονεκτικότερη θέση από αυτήν του πλουσίου. Κατ’ αρχάς, ο πλούσιος δεν έχει λόγω να καυχάται καθώς «ὡς ἄνθος χόρτου παρελεύσεται» καθώς ακόμα και αν ο πλούσιος αν είναι ταπεινός πρέπει να γνωρίζει ότι θα μαραθεί σαν το λουλούδι όπως και ο πτωχός. Όπως αναφέρεται στην Γραφή « όπως με την ανατολή του ηλίου έρχεται ο λίβας και ξεραίνει το χωράφι, ρίχνει τον ανθό και καταστρέφει την ομορφιά του έτσι και ο πλούσιος θα αφανιστεί μέσα στις επιχειρήσεις του.» (1,9-11).\nΑντίθετα, « ό άσημος και φτωχός αδελφός ας καυχιέται γιατί ο Θεός θα τον ανεβάσει ψηλά.» Ο πλούσιος νομίζει ότι όταν κατέχει πολλά αγαθά έχει και πολλή δύναμη. Αυτή η άποψη είναι λανθασμένη. « Πᾶσα δόσις ἀγαθή και πᾶν δώρημα τέλειον ἄνωθεν ἐστι, καταβαῖνον ἀπό τοῦ πατρός τῶν φώτων» (1,16). Τα πάντα δίνονται με παραχώρηση Κυρίου. Γι αυτό τον λόγο δεν πρέπει να καταφρονούμε τους ανθρώπους ο οποίοι δεν είναι πλούσιοι. Χαρακτηριστικά όπως αναφέρεται αν στην σύναξη έρθει κάποιος με πολυτελή ρούχα και χρυσά δακτυλίδια και κάποιος με φτωχικά ρούχα και κανένα κόσμημα, οι αδελφοί ας μην μεροληπτούν δίνοντας στο πλούσιο την καλύτερη θέση παραγκωνίζοντας τον φτωχό γιατί τότε γίνονται κριτές. Κριτής είναι μόνο ο Θεός ο οποίος επέλεξε ποιοί θα είναι για τον κόσμο οι πλούσιοι και οι φτωχοί οι οποίοι θα γίνουν πλούσιοι στην πίστη και θα κάνουν έργα. Γιατί πίστη χωρίς έργα είναι νεκρή. Και η πίστη μόνη της δεν σώζει. Επίσης, δεν είναι θεάρεστο να προσβάλλεις έναν άνθρωπο που φέρει το όνομα του χριστιανού.\nΤα πλούτη αποτελούν πειρασμό. Κανένας άνθρωπος δεν πρέπει να σκεφθεί ο Θεός τον βάζει σε πειρασμό με οποιονδήποτε τρόπο. Ο Θεός, ως η πηγή του κάθε αγαθού, ούτε μπαίνει ο Ίδιος σε πειρασμό ούτε βάζει τον άνθρωπο σε πειρασμό. Η επιθυμία του ανθρώπου είναι αυτή που τον βάζει σε αυτή την κατάσταση. Η δίψα του ανθρώπου για υλικά αγαθά, για επίγεια δόξα, για ανέσεις είναι μια έκφραση της έλλειψης επικοινωνίας με τον Θεό και το κενό που αφήνει αυτή και ο άνθρωπος προσπαθεί να υποκαταστήσει ανεπιτυχώς με επίγεια αγαθά. Πληρότητα παρέχει μόνο η επικοινωνία με τον Θεό και συμμετοχή στα μυστήρια της Εκκλησίας. Ο Θεός δίνει τέλεια δώρα και η κάθε άνωθεν προσφορά είναι τέλεια και ολοκληρωμένη. Σκοπός του Θεού είναι να κατέχει το πλάσμα του την πρώτη θέση ανάμεσα στα δημιουργήματά του.\n(Πηγές : ΚΑΙΝΗ ΔΙΑΘΗΚΗ, ΕΠΙΣΤΟΛΗ ΙΑΚΩΒΟΥ)\nPrevious Λαϊκές κατοικίες: Το όνειδος του Σαμούρη-Σαν πολίτες δευτέρας κατηγορίας αντιμετωπίζει του κατοίκους ο Δήμος Αργοστολίου\nNext Ανακοίνωση της οικογένειας Κρούσσου: Γίνεται εκμετάλλευση του ανθρώπινου πόνου μετά το τραγικό δυστύχημα


Προφητεία του Κοσμά του Αιτωλού για την Τουρκία - ΑΠΟΚΑΛΥΨΗ\nΟ Κοσμάς ο Αιτωλός, γνωστός και ως Πατροκοσμάς, έζησε σε χρόνους δύσκολους για το γένος. Έφερε το μήνυμα της σωτηρίας, της αλήθειας, της αγάπης και της μετανοίας.\nΔεν ήταν λίγες οι φορές που στα λόγια του αναφέρθηκε στο ρόλο της Τουρκίας, αλλά και στο μέλλον της. Ξαναδιαβάζοντας κανείς τις διδαχές του, καταννοεί πως τα σημάδια των καιρών, καθιστούν τον Κοσμά τον Αιτωλό πιο επίκαιρο από ποτέ.\nΘα σας ρωτούν αν είναι μακρυά η Πόλη, εσείς να μη λέτε την αλήθεια, διότι θα σας κακοποιήσουν. Θα υπάρξει ουδετερότητα της Ελλάδας κατά την τριήμερη σύγκρουση στην Πόλη. Στην Πόλη θα χυθεί αίμα τριχρονίτικο δαμάλι θα πλεύση.\nΚαι συνεχίζει ο Άγιος Κοσμάς ο Αιτωλός για το ρόλο της Τουρκίας : “Οι Τούρκοι θα μάθουν το μυστικό τρεις μέρες γρηγορότερα από τους Χριστιανούς”. Εύλογα κάποιος αναρωτιέται ποιο είναι αυτό το μυστικό. Το μυστικό λέει ο Πατροκοσμάς σχετίζεται με το πράσινο φως για να χτυπήσουν τη Συρία.\n“Οι Τούρκοι θα το μάθουν πιο σύντομα σε σχέση με τους λοιπούς χριστιανούς συμμάχους στη Βορειοανατολική Συμμαχία (ΝΑΤΟ).


Θεόδωρος Καράογλου: Ο ΣΥΡΙΖΑ θέλει μια εκδικητική δημοκρατία - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nΘεόδωρος Καράογλου: Ο ΣΥΡΙΖΑ θέλει μια εκδικητική δημοκρατία\nΜε τη λατινική έκφραση “o tempora o mores” (ω καιροί, ω ήθη) σχολίασε ο πρώην υπουργός και βουλευτής Β’ Θεσσαλονίκης της Νέας Δημοκρατίας Θεόδωρος Καράογλου, την άποψη του βουλευτή του ΣΥΡΙΖΑ Γ. Κυρίτση, ότι η κυβέρνηση εκδικείται όσους ψήφισαν ναι στο δημοψήφισμα. Ο Θ. Καράογλου μιλώντας στο radio1d.gr και την εκπομπή “Οι Απέναντι” με τους Ανδρέα Σταματόπουλο και Σάκη Αποστολάκη είπε ότι πλεόν όλα τα περιμένουμε από τους Συριζαίους και δεν μας προκαλεί έκπληξη το ήθος τους, ούτε το γεγονός πως θέλουν να παρουσιάσουν μια εκδικητική δημοκρατία. Η κυβέρνηση δεν εκλέγεται για να εκδικηθεί τους πολιτικούς της αντιπάλους, όπως κάνει ο ΣΥΡΙΖΑ, τόνισε ο κ. Καράογλου και συνέχισε λέγοντας πως αυτή είναι η ποιότητα των ανθρώπων του ΣΥΡΙΖΑ που μόνο κίνητρό τους είναι η εκδίκηση όσων διαφωνούν μαζί τους.\nΌσον αφορά τις δηλώσεις της βουλευτής Λάρισας του ΣΥΡΙΖΑ Άννας Βαγενά, ο κ. Καράογλου σημείωσε πως η κ. Βαγενά είναι γνωστή στο πανελλήνιο για τα γνωστά της θεατρικά καραγκιοζιλίκια, και δείχνει με τον χειρότερο τρόπο ότι το επίπεδο των μελών του Κοινοβουλίου είναι πολύ χαμηλό.\nΕπιπλέον, ο κ. Καράογλου αναφέρθηκε και στη δικαιοσύνη, κάνοντας λόγω για πρωτοφανή αποσύνθεση στο συγκεκριμένο χώρο που επηρρεάζει τις ζωές όλων των πολιτών και όλα πρέπει να διερευνηθούν είτε αφορούν τον κ. Παπαγγελόπουλο, είτε άλλους υπουργούς. Επιπλέον, ο κ. Καράογλου υποστήριξε πως πρέπει στην επικείμενη αναθεώρηση του Συντάγματος να αλλάξουν και οι διατάξεις που αφορούν τους βουλευτές, ενώ όπως αποκάλυψε σύντομα θα κυκλοφορήσει το καινούριο του βιβλίο με συγκεκριμένες προτάσεις επί του θέματος.\nΕκτός των άλλων ο κ. Καράογλου δήλωσε περήφανος για το γεγονός ότι υπηρέτησε ως υπουργός την κυβέρνηση του Αντώνη Σαμαρά και είναι πεπεισμένος ότι εκείνη η κυβέρνηση έχει θετικό πρόσημο και θα έβγαζε την Ελλάδα από τα μνημόνια το 2014, αν δεν την έριχνε ο Αλέξης Τσίπρας και ο Πάνος Καμμένος.\nΤέλος, ο πρώην υπουργός αναφέρθηκε και στο θέμα των κόκκινων δανείων κάνοντας λόγω για συγκεκριμένες κυβερνητικές ευθύνες στη ρύθμιση των δανείων και τόνισε πως σαφέστατα η νομοθεσία πρέπει να καλύπτει την πρώτη κατοικία και αυτό είναι αδιαπραγμάτευτο.\nΗ πρώην βουλευτής του ΣΥΡΙΖΑ Μαρία Κανελλοπούλου μας έστειλε απάντηση στις τοποθετήσεις του κ. Καράογλου:\nΟ κ.Καράογλου,ακολουθώντας την διακομματική(δυστυχώς!) “πεπατημένη”, υποτιμά ένα ολόκληρο επάγγελμα-λειτούργημα,και τους εκπροσώπους του, με την έκφραση “θεατρικά καραγκιοζιλίκια”(Αδικεί επίσης ΚΑΙ τον καραγκιόζη!!!)Η παντελής άγνοια επιτρέπει την αναπαραγωγή αντιδραστικών κλισέ,που κινούνται στα όρια του επαγγελματικού ρατσισμού.Στη συνέχεια, διαμαρτύρεται για το “χαμηλό επίπεδο”των μελών του κοινοβουλίου.Προφανώς, κατά τη γνώμη του,πρέπει να έχουμε μόνον (αμόρφωτους) δικηγόρους,γιατρούς,πολιτικούς μηχανικούς,επιχειρηματίες κλπ,κλπ,κλπ. και όχι καλλιτέχνες,προκειμένου ν’ανέβει το επίπεδο των μελών τού Κοινοβουλίου!!!\nTags: ΑΝΝΑ ΒΑΓΕΝΑΓΙΩΡΓΟΣ ΚΥΡΙΤΣΗΣΘΕΟΔΩΡΟΣ ΚΑΡΑΟΓΛΟΥΝΕΑ ΔΗΜΟΚΡΑΤΙΑ\nNext story Ασυνήθιστο… ζευγάρι έγινε viral στο διαδίκτυο – ΦΩΤΟ\nPrevious story Ένας φίλος ήρθε απόψε για δουλειά


Πληροφορίες για το επάγγελμα του Αναλογιστή |\nΠληροφορίες για το επάγγελμα του Αναλογιστή\nΟ Αναλογιστής έχει σαν κεντρικό αντικείμενο την ανάλυση και αποτίμηση των οικονομικών συνεπειών κινδύνων κάθε είδους. Χρησιμοποιεί κυρίως τα μαθηματικά και τη στατιστική, καθώς και την οικονομική θεωρία προκειμένου να διερευνήσει, να μελετήσει και να ποσοτικοποιήσει τις οικονομικές επιπτώσεις αβέβαιων μελλοντικών γεγονότων. Οι Αναλογιστές απασχολούνται κυρίως σε οργανισμούς των οποίων οι δραστηριότητες περιλαμβάνουν, εμπλέκουν ή και πηγάζουν από τη διαχείριση οικονομικών κινδύνων.\nΣτα αρχικά στάδια, όλοι σχεδόν οι αναλογιστές εργάζονται ως μισθωτοί σε ασφαλιστικές επιχειρήσεις, αργότερα όμως πολλοί γίνονται αυτοαπασχολούμενοι ή απασχολούνται σε εταιρίες αναλογιστικών συμβούλων (actuarial consultants). Τις τελευταίες δύο δεκαετίες, η μεταπήδηση αναλογιστών από τις ασφαλιστικές επιχειρήσεις στο χώρο των αναλογιστικών συμβούλων εμφανίζει παγκοσμίως σημαντική επιτάχυνση.\nΤο αναλογιστικό επάγγελμα είναι ένα ιδιαίτερα «επίλεκτο» επάγγελμα που ασκείται από περίπου 70.000 άτομα σε παγκόσμια κλίμακα (περίπου 85 στην Ελλάδα). Με βάση το κύρος, αμοιβές, συνθήκες εργασίας, κλπ, το επάγγελμα κατατάσσεται, σε πολλές προηγμένες χώρες, στις κορυφαίες θέσεις ανάμεσα σε εκατοντάδες επαγγέλματα.\nπηγή: Ενωση Αναλογιστών Ελλάδος


Φαν Ντάικ: Αυτοί είναι οι πέντε πιο δύσκολοι επιθετικοί που έχω αντιμετωπίσει - 27/05 23:59 : aek365\nΠαρασκευή 27 ΜΑΪ 2022 - 23:59 0 ΣΧΟΛΙΑ\nΤους πέντε πιο δύσκολους επιθετικούς που έχει κληθεί να αντιμετωπίσει στην καριέρα του ονόμασε ο Βίρτζιλ Φαν Ντάικ σε συνέντευξή του στον Ρίο Φέρντιναντ.\nΟ Ρίο Φέρντιναντ που έχει αποτελέσει έναν από τους καλύτερους κεντρικούς αμυντικούς στην ιστορία της Premier League συνάντησε ίσως τον καλύτερο στη θέση αυτή τα τελευταία χρόνια.\nΟ λόγος για τον Βίρτζιλ Φαν Ντάικ που παραχώρησε συνέντευξη στον Άγγλο θρύλο της Μάντσεστερ Γιουνάιτεντ και τον προκάλεσε να του πει τους πέντε πιο δύσκολους επιθετικούς που έχει κληθεί να αντιμετωπίσει.\n«Σέρχιο Αγκουέρο. Ήταν απίστευτος. Ο Μέσι, που είναι ο καλύτερος παίκτης στην ιστορία του ποδοσφαίρου. Ο Εμπαπέ. Είναι πολύ γρήγορος. Ο Χάαλαντ και ο Νούνιες. Είναι ψηλοί και δυνατοί και για αυτό είναι δύσκολο να τους αντιμετωπίσεις».\nΠαρ’ όλα αυτά, όταν κλήθηκε να πει μια ομάδα με πέντε παίκτες έβαλε μέσα τον Μπενζεμά.\nΚλοπ για Μανέ: Δεν με νοιάζουν οι φήμες\nΜια ανάσα από Τότεναμ ο Πέρισιτς!\nΜε Κόντε και την επόμενη σεζόν η Τότεναμ


Ιωάννου: «Αν δεν ήταν ο Μπεργκ θα τους ήξερε κανείς; Θα αναγκαστεί και ο ΑΠΟΕΛ» | Goal News Cy\nΑ' ΚΑΤΗΓΟΡΙΑΑΠΟΕΛΙωάννου: «Αν δεν ήταν ο Μπεργκ θα τους ήξερε κανείς; Θα αναγκαστεί...\nΙωάννου: «Αν δεν ήταν ο Μπεργκ θα τους ήξερε κανείς; Θα αναγκαστεί και ο ΑΠΟΕΛ»\n«Μέλι» για τους Κύπριους ποδοσφαιριστές και το ταλέντο τους έσταξε ο Δημήτρης Ιωάννου. Μιλώντας στον Active (107,4 & 102,5) και την εκπομπή «Βάλε ένα γκολ» ο παλαίμαχος άσος και νυν προπονητής ποδοσφαίρου τόνισε πως εάν η Κυπριακή Ομοσπονδία Ποδοσφαίρου κάνει αναγκαστική τη χρησιμοποίηση δύο Κύπριων στην ενδεκάδα θα υπάρχουν ακόμη καλύτερα αποτελέσματα.\nΟ πρώην άσος του ΑΠΟΠ, του Απόλλωνα, της Ανόρθωσης και του Ολυμπιακού απένειμε τα εύσημα στον Χένινγκ Μπεργκ για την επιλογή του να δώσει την ευκαιρία στους νεαρούς ποδοσφαιριστές της Ομόνοιας και εκτίμησε πως με τα νέα οικονομικά δεδομένα που υπάρχουν στον ΑΠΟΕΛ θα στραφεί ξανά στην ανάδειξη Κύπριων ποδοσφαιριστών.\nΠοια είναι η άποψη σου για τον Μαρίνο Τζιωνή;\n«Εξαιρετικός ποδοσφαιριστής με πλούσιο ταλέντο και θα έλεγα ότι θα μπορούσε να χρησιμοποιείται περισσότερη ώρα στην Ομόνοια, γιατί είναι παίκτης ο οποίος μπορεί να δημιουργήσει και να σκοράρει, και έχει όλο το μέλλον μπροστά του».\nΕίναι «μπηχτή» στον Μπεργκ αυτή; «Εγώ είμαι φαν των Κυπρίων ποδοσφαιριστών, είχα κάνει δηλώσεις και πριν τα παιχνίδια της Εθνικής της και είπα ότι υπάρχουν δυνατότητες, φτάνει επιτέλους να δείξουν και οι ομάδες της εμπιστοσύνη στον Κύπριο ποδοσφαιριστή, ο οποίος έδειξε και στα παιχνίδια τα επίσημα της Εθνικής ότι βρίσκεται σε υψηλό επίπεδο».\nΥπάρχουν περισσότερα ταλέντα απ’ ότι τα προηγούμενα χρόνια; «Θα σταθώ σε ένα κομμάτι που έχει κάνει η Ομοσπονδία, μικρό αλλά ένα καλό βήμα, με τους δύο Κύπριους να αγωνίζονται στο αρχικό σχήμα των ομάδων. Μπορεί να μεγαλώσει ο αριθμός, και νομίζω ακόμα αν καταφέρουν να είναι υποχρεωτικοί οι δύο, να είστε σίγουροι ότι θα κάνουμε βήματα προς το καλύτερο όσον αφορά την Εθνική. Άλλο ένας ποδοσφαιριστής να αγωνίζεται ανελλιπώς με την ομάδα του, να έχει παιχνίδια στα πόδια του, αντιθέτως με πιο παλιά που έμεναν αρκετοί παίκτες στο περιθώριο, υπήρχε και διάστημα που δεν βλέπαμε καθόλου Κύπριους παίκτες, με πολύ λίγα λεπτά συμμετοχής και καταλαβαίνεται ότι αυτό έστω το μικρό βήμα που έγινε, και πρέπει να γίνει ακόμα μεγαλύτερο βήμα. Αυτό θα είναι ότι καλύτερο και θα έρθουν καλύτερες μέρες. Κάποιοι παίκτες που δεν τους βλέπουμε να διακρίνονται, θα βοηθηθούν και αυτοί και επιτέλους να φύγουμε και λίγο από τη ξενομανία».\nΈχεις εντοπίσει κάποιους; «Για παράδειγμα η Ομόνοια, που έχει αρκετά παιδιά που αγωνίζονται και μπράβο στον προπονητή της, ο Τζιωνής, ο Λοϊζου, ο Κακουλλής και ο Παναγιώτου, τον οποίο έχω δει σε ένα παιχνίδι και μου έκανε εντύπωση, και ήταν το μοναδικό. Σκεφτείτε αν αυτό το παιδί έπαιζε περισσότερα παιχνίδια που θα ήταν τώρα. Τον είδαμε σε ένα παιχνίδι και δεν τον ξαναείδαμε. Ο Κακουλλής, ο οποίος είναι ταχύτατος και μπορεί να δημιουργήσει πολλά προβλήματα, ο οποίος όμως και ο ξένος ποδοσφαιριστής που έρχεται στην Κύπρο είναι αρκετά καλός, δεν θέλω να μειώσω τους ξένους, γιατί και αυτοί βοηθούν αρκετά, όμως υπάρχουν και παίκτες δικοί μας που θα μπορούσαν να ανέβουν ακόμα περισσότερο αν είχαν περισσότερα λεπτά συμμετοχής».\nΕίναι εύκολο να εμπιστευτείς τους μικρούς σε ένα ντέρμπι; «Αυτό που είπα και πριν είναι ότι πρέπει από την Ομοσπονδία να μπουν περισσότεροι Κύπριοι στο αρχικό σχήμα. Αν τώρα ο Απόλλων έχει τέσσερις Κύπριους καλύτερους, για παράδειγμα από την Ομόνοια και την Ανόρθωση, αυτό είναι θέμα το οποίο πρέπει η κάθε ομάδα να δει το ρόστερ της. Αν είναι υποχρεωτικό θα τους εμπιστευτούν. Κακά τα ψέματα, επειδή και εγώ είμαι προπονητής, έχετε δίκαιο όταν λέτε ότι δεν δείχνουμε εμπιστοσύνη και λανθασμένα προτιμούμε τον ξένο από τον Κύπριο. Όμως αν υπάρξει κάτι που πρέπει να γίνει υποχρεωτικά θα είναι διαφορετικά. Τότε που παίζαμε εμείς επιτρέπονταν μόνο δύο ξένοι. Όταν ξεκίνησα εγώ στην Πάφο δεν ήξερα να δώσω πάσα, αλλά παίζοντας παιχνίδια έφτασα εκεί που έφτασα. Ο Πίττας είχε πάει δανεικός στο Παραλίμνι, έσκυψε το κεφάλι κάτω, δούλεψε και είχε αρκετές συμμετοχές και γκολ. Επέστρεψε πίσω και είδατε πόσο καλό του έκανε. Αν ο Ιωάννης έμενε στον Απόλλωνα και ήταν στο περιθώριο θα γινόταν αυτός που έγινε τώρα; Με αυτό το σκεπτικό σας λέω αυτοί της Ομόνοιας, αν δεν ερχόταν ο Μπεργκ, ο οποίος τους έβαλε μέσα, θα τους ήξερε κανένας τώρα; Όμως τους έβαλε και δικαιώθηκε ο ίδιος, και αυτός είναι που το ξεκίνησε με τους Κύπριους. Τώρα βλέπετε ο ΑΠΟΕΛ, ο οποίος έχει ακαδημίες που δουλεύουν επαγγελματικά και τώρα δίνει χρόνο στους Κύπριους και να με θυμηθείτε ότι κάποιοι από αυτούς θα καθιερωθούν και θα προσφέρουν πολλά. Όπως ήταν ο Αλωνεύτης στην Ομόνοια, ο Χαραλαμπίδης και ο Φασουλιώτης».\nΤελευταία όμως στον ΑΠΟΕΛ δεν έχουν βγει παίκτες… «Δεν έχουν βγει γιατί; Η Ομόνοια παλαιότερα δεν είχε παίκτες ταλέντα. Γιατί έβγαλε τώρα αυτούς τους Κύπριους; Ήρθαν τα προβλήματα τα οικονομικά και έβλεπε ότι το μπάτζετ της έπρεπε να χαμηλώσει, όπως και ο ΑΠΟΕΛ τώρα, που δεν είναι ο ΑΠΟΕΛ των είκοσι εκατομμυρίων που ήταν πέρσι, πρόπερσι και παλαιότερα. Τώρα ο ΑΠΟΕΛ θα πάει στα 4-5 εκατομμύρια και θα αναγκαστεί να το κάνει».\nΑπό τους μικρούς του ΑΠΟΕΛ ποιος σου αρέσει; «Ο Γαβριήλ χθες όταν μπήκε έκανε τεράστια διαφορά με την Ανόρθωση. Ότι είχε δημιουργηθεί από την αριστερή πλευρά δημιουργήθηκε από τον μικρό. Εκεί υπήρχε ξένος ποδοσφαιριστής, όταν έγινε η αλλαγή και μπήκε ο μικρός, χωρίς να υποβαθμίζω τον συγκεκριμένο ποδοσφαιριστή, έδειξε τσαμπουκά, έκανε τις επιθέσεις του και δημιούργησε τις ευκαιρίες. Γιατί να μην μπορεί να αγωνιστεί ο Κύπριος;».\nΓια τον Γιάννη Σατσιά: «Τον έχω παρακολουθήσει. Αυτός ο μικρός είχε ξεκινήσει ένα – δύο παιχνίδια βασικός με τον ΑΠΟΕΛ, είχε κάνει ένα – δύο λάθη, αν θυμάστε το πρώτο παιχνίδι που είχε κάνει ένα λάθος και δέχτηκε γκολ ο ΑΠΟΕΛ, και μετά έμεινε στο περιθώριο λίγα παιχνίδια γιατί έκανε το λάθος. Γίνεται να αγωνίζεσαι και να παίζεις ποδόσφαιρο χωρίς να κάνεις λάθη; Εμείς οι προπονητές πόσα λάθη κάνουμε; Από μια αλλαγή μπορείς να χάσεις το παιχνίδι. Όταν κάνεις την αλλαγή και κερδίσεις το παιχνίδι, λένε όλοι για το πόσο καλός προπονητής είσαι. Την άλλη εβδομάδα μπορεί με την αλλαγή που θα κάνεις να χάσεις το παιχνίδι και να πουν δεν έχει ιδέα από ποδόσφαιρο. Δεν μπορείς να ακούς του έξω, πρέπει να δεις το μέσα. Αν πιστεύεις ότι ένας ποδοσφαιριστής Κύπριος, είτε είναι ο Σατσιάς είτε είναι ο Γαβριήλ ή οποιοσδήποτε, μπορεί να βοηθήσει πρέπει να μπει στην ομάδα, σιγά – σιγά, δεν λέω από την μια ημέρα στην άλλη να γίνει ενδεκαδάτος, σταδιακά και όχι με το πρώτο λάθος να μένει έξω».\nΓια τη σχέση του με τα αδέρφια Σιέλη: «Είναι αδερφότεκνοι μου, από την αδερφή μου. Και αυτοί το όταν ξεκίνησαν, ο Βαλεντίνος πήγε δοκιμαστικά στην ΑΕΛ και του είπαν ότι δεν κάνει, έφυγε από την ΑΕΛ και μετά τον ξαναέπιασε με περισσότερα χρήματα. Ενώ αν πήγαινε τότε θα πήγαινε με πεντακόσιες λίρες, επειδή εγώ τον πήγα στο δοκιμαστικό στην Ερήμη, μου είπαν δεν μας κάνει, είναι χαμηλό το επίπεδο του και μετά βρέθηκε εκεί που βρέθηκε και είναι τώρα εκεί που είναι. Απλά να σταθώ σε ένα κομμάτι, σε όσους Κύπριους πέρασαν από ακαδημίες του εξωτερικού, όπως ο Βαλεντίνος, o Νικόλας, ο Λαϊφης, όταν επέστρεψαν δεν υπήρχε περίπτωση να μην παίξουν ποδόσφαιρο γιατί ξέρω πως δουλεύουν εκεί. Έχουν και ποδοσφαιρική παιδεία, δουλεύουν σκληρά και επαγγελματικά οι παίκτες, αρκετές ώρες, το οποίο εμείς δεν το έχουμε στην Κύπρο. Σκεφτείτε ένας μικρός που κάνει προπόνηση ενάμιση ώρα, αν έκανε τρεις ώρες το πρωί και δύο ώρες το απόγευμα».\nΓια τον Στέφανο Χαραλάμπους του Ολυμπιακού είχες άποψη πριν το χθεσινό παιχνίδι; «Ο Στέφανος ήταν στη Θεσσαλόνικη, μετά στην Άρσεναλ και μετά στο Βέλγιο, ο πατέρας του ήταν συμπαίκτης μου. Ο ίδιος ο μικρός δεν άντεχε άλλο στο εξωτερικό και ήρθε πίσω. Όταν βρέθηκα με τον πατέρα του, του είπα είναι λάθος που ήρθε ο μικρός πίσω. Είχε τόσο ταλέντο, πήγε εκεί, γιατί δεν είναι εύκολο να είσαι σε ομάδα στο Βέλγιο, από εκεί ψωνίζουν ομάδες της Πρέμιερ Λιγκ».\nΔεν μειώνεις όμως έτσι την προσπάθεια που γίνεται στην Κύπρο; «Είναι αποδεδειγμένο αυτό το πράγμα, δεν μπορούμε εμείς να συγκρίνουμε για παράδειγμα την ακαδημία της Γιουνάιτεντ που ήταν ο Νικόλας, με οποιαδήποτε στην Κύπρο, μιλάμε για άλλα δεδομένα. Επειδή παρακολούθησα και προπονήσεις και παιχνίδια, το τι γίνεται εκεί είναι απίστευτο».


Tantra Yoga Events: Η σεξουαλική ενέργεια είναι η φυσική έκφραση της πνευματικής μας δύναμης.\nΗ σεξουαλική ενέργεια είναι η φυσική έκφραση της πνευματικής μας δύναμης.\nΗ Τάντρα είναι ένα μονοπάτι μεταμόρφωσης, υπερβάσης και παράδοσης. Ο τρόπος για να την γνωρίσεις δεν είναι η μαχητική διάθεση αλλά η απόλυτη χαλάρωση. Όταν είσαι χαλαρωμένος, απόλυτα δεκτικός, τότε τα "μυστικά" θα σου παρουσιάζονται. Και αργά ή γρήγορα θα μάθεις ότι η σεξουαλική πράξη δεν γεννά μόνο ζωή αλλά μπορεί να σου δώσει περισσότερη ζωή.\nΗ ζωοδότρα δύναμη της σεξουαλικής ενέργειας μπορεί να σε μεταφέρει σε άλλες διαστάσεις αρκεί να είσαι παραδομένος και να πλέεις μαζί της. Όταν κινείσαι μαζί της με πλήρη συνειδητότητα τότε το ίδιο το σώμα γίνεται Ναός, ένας τόπος ιερός. Μέσα σε αυτόν τον Ναό, Σώμα και Ψυχή γίνονται ένα και νιώθεις ότι είσαι από πάντα ενωμένος με το Θεό.Για να γίνει όμως αυτό χρειάζεται να σταματήσεις να μάχεσαι τον εαυτό σου. Χρειάζεται να τον αποδεχτείς.\nΑποδέξου τα ταλέντα και τις αδυναμίες σου. Τον φωτισμένο αλλά και τον σκιερό εαυτό σου. Μπορείς να θυμώνεις, να θυμώνεις με όλο σου το είναι αλλά να είσαι συνειδητός, Να παραμένεις στο κέντρο σου. Όταν είσαι συνειδητός ο θυμός μεταμορφώνεται, γίνεται συμπόνια. Ο Θεός και ο διάβολος βρίσκονται μέσα σου και όταν είσαι συνειδητός τίποτα δεν μπορεί να είναι διαβολικό.\nΓια την Τάντρα όλα είναι ιερά, όλα είναι θεϊκά.\nO πολιτισμός μας δεν μπορεί να κατανοήσει ότι η σεξουαλική ενέργεια είναι η φυσική έκφραση της πνευματικής μας δύναμης. Όταν μπαίνουμε στην σεξουαλική ένωση με ευλάβεια τότε χρησιμοποιούμε αυτή τη δύναμη και γνωρίσουμε τις ιερές διαστάσεις της ζωής.


Δύο κοριτσάκια και τέσσερις ενήλικες πνίγηκαν σε ναυάγιο στη Μεσόγειο – The Panhellenic Post\nΔύο κοριτσάκια και τέσσερις ενήλικες πνίγηκαν σε ναυάγιο στη Μεσόγειο\n19 Αυγούστου 2016, 4 έτη ago\nΡώμη, Ιταλία.- Δύο κοριτσάκια από τη Συρία, ηλικίας μόλις 8 μηνών και 5 ετών, πνίγηκαν μαζί με άλλους τέσσερις ανθρώπους όταν το ξύλινο σκαρί που μετέφερε πρόσφυγες προς την Ευρώπη ανατράπηκε στα ανοιχτά της Λιβύης, ανακοίνωσε την Παρασκευή η μη κυβερνητική οργάνωση της Μάλτας MOAS.\nΗ τραγωδία σημειώθηκε την Πέμπτη σε απόσταση περίπου 22 ναυτικών μιλίων από τις ακτές της Λιβύης, όταν το πλοιάριο στο οποίο είχαν στριμωχτεί 27 Σύροι πρόσφυγες ανατράπηκε και βυθίστηκε.\nΕκτός από τα δύο μικρά παιδιά οι διασώστες ανέσυραν νεκρές δύο γυναίκες και έναν άνδρα ενώ αγνοείται άλλο ένα πρόσωπο που επέβαινε στο σκάφος.\nΟ επικίνδυνος διάπλους της Μεσογείου έχει στοιχίσει τη ζωή σε 3.120 μετανάστες και πρόσφυγες από τις αρχές του έτους, σύμφωνα με στοιχεία του Διεθνούς Οργανισμού Μετανάστευσης, ο οποίος κάνει λόγο για αύξηση κατά 26% του αριθμού των θυμάτων μόνο φέτος.\nΠερισσότεροι από 100.000 άνθρωποι διασώθηκαν ή κατάφεραν να φτάσουν στις ιταλικές ακτές. Στη μεγάλη τους πλειονότητα προέρχονται από χώρες της υποσαχάριας Αφρικής.\nΜεγάλη πτώση 1,91% στο Χρηματιστήριο την Παρασκευή\nΧειροπέδες σε 63χρονο που έσερνε σκύλο από τον κοτσαδόρο


cinema Archives - Σελίδα 5 από 5 - JoinRadio\nΤα λόγια είναι περιττά: Τι θα έκανες αν σου έμεναν 1500 λέξεις;\nΚάθε μέρα βομβαρδιζόμαστε από εκατομμύρια λέξεις. Τρέχουμε να συγκρατήσουμε έστω το 1/3 όσο πιο γρήγορα γίνεται, ξεχνάμε, μπερδευόμαστε και καταλήγουμε να μιλάμε με hashtags και tweets 140 χαρακτήρων. Τι ακόμα; Τρέξε κι άλλο. Όχι δεν ξεκινάει κάποια διάλεξη για την αλλοτρίωση της σύγχρονη κοινωνίας αλλά ένα φιλμάκι που μας εκφράζει απόλυτα. Στη βραβευμένη μικρού μήκους ταινία του Andrew […]\nΟι τύποι πίσω από την ταινία της Pixar που είναι αφιερωμένη στην αγαπημένη, ξεχασιάρα φίλη του Nemo, Dory –την ποια;– κι έκανε το μεγαλύτερο άνοιγμα στην Αμερική στην ιστορία των animation( 136.1 εκατομμύρια δολάρια), έχουν αποφασίσει να τρελαθούμε απ΄την αγωνία μέχρι να φτάσει η μέρα της πρεμιέρας στην Ελλάδα. Το “Finding Dory” στο οποίο το αξιολάτρευτο ψαρι με τα […]\nWhat’s your favourite scary..dress? Ένα θρίλερ ή μια κομιξάδικη μετάφορά στα κινηματογραφικά καρέ κερδίζει περισσότερα χειροκροτήματα κι αστεράκια όταν είναι πετυχημένος ο χαρακτήρας που κάνει δύσκολη τη ζωή του “καλού” πρωταγωνιστή. Κι αυτό το ξέρει πολύ καλά ο illustrator, blogger και κάπως διαφορετικός σχεδιαστής μόδας, David Murray.Ο συγκεκριμένος κύριος από τα βάθη της Αγγλίας, έφτιαξε τη […]\nEίναι γνωστό πως η Pixar ξέρει καλύτερα από κάθε άλλη εταιρία κινουμένων σχεδίων να φτιάχνει υπέροχες, παιδικές ιστορίες που περνούν “τα σωστά” μηνύματα χωρίς να κουνούν διδακτικά το δάχτυλο και να υποτιμούν τη νοημοσύνη μικρών αλλά και μεγαλύτερων θεατών. Έξυπνο χιούμορ, προβληματισμένοι ήρωες, στιγμές που σε “παίρνουν τα ζουμιά” πριν καλά καλά καταλάβεις ότι έχεις συγκινηθεί. […]\nO Bill Murray τραγουδάει και σου φτιάχνει ολόκληρη την εβδομάδα\nΕδώ και αρκετά χρόνια ψάχνουμε τρόπους να μας υιοθετήσει ο Bill Murray. Για να γίνει αυτός συγγενής που στα οικογενειακά τραπέζια θα βαριέται όπως εμείς, θα κάνει αστεία που δεν τα πιάνει το υπόλοιπο σόι και θα μας παίρνει την κατάλληλη στιγμή να πάμε για μπύρες. Μέχρι να γίνουμε τύφλα. Είναι περιττό να πούμε γι’ άλλη μία […]\nΤι σχέση έχει το Toy Story με το Vertigo;\nΣ’ ένα διάλειμμα από τον David Bowie, πέσαμε πάνω σ΄ αυτό το βίντεο με τo μαγευτικό σύμπαν της Pixar. Έχουμε πει πολλές φορές πως οι genius τύποι που φτιάχνουν τις ιστορίες των κινουμένων σχεδίων της εταιρίας θα θέλαμε να ήταν φίλοι μας. Να μας βάζουν στα meetings τους για τις εκπληκτικές ιδέες τους και αρχίζουν […]\n5 ταινίες που θέλουμε να δούμε\nΕνώ εσύ λιαζόσουνα -λέμε τώρα- στο Χόλυγουντ βάραγανε με τον κόπανο τα κόκκινα χαλιά για τις μεγάλες κινηματογραφικές πρεμιέρες που έρχονται και κάνουν μπαμ.Έχουμε και λέμε Τhe Revenant Στην ούγια γράφει Alejandro González Iñárritu και πρωταγωνιστής είναι ο, γεμάτος εκπλήξεις, Leonardo Di Caprio. Το σενάριο βασίζεται στη ζωή του Hugh Glass, ενός κυνηγού αρκούδων, ο […]\nΟι πραγματικά χαρισματικοί άνθρωποι είναι καταδικασμένοι. Να βουλιάζουν στην υπέρμετρη ευαισθησία τους και τη διαφορετική αντίληψη που έχουν για την πραγματικότητα. Να διατηρούν την ακατέργαστη φύση τους ακόμα κι αν ο περίγυρος τους επιβάλει να γίνουν κάποιοι άλλοι και να αυτοκαταστρέφονται συνεχώς. Η Amy Winehouse είναι μια τέτοια περίπτωση και όταν τελειώνει το τρομερα συγκινητικό […]


ΚΟΙΝΩΝΙΚΗ ΕΥΘΥΝΗ - Calin Group S.A.\nΠιστεύουμε ότι η ανακύκλωση είναι ένα θέμα που αφορά όλους μας. Όλοι όσοι στελεχώνουμε την εταιρεία CALIN, μοιραζόμαστε ένα κοινό όραμα: να αποκτήσουμε μια πιο ενσυνείδητη οικολογική στάση κι έχουμε επιλέξει να συμβάλλουμε ενεργά στην βελτίωση της ποιότητας και του επιπέδου της ζωής μας.\nΣτόχος μας μέσα από τα περιβαλλοντολογικά μας προγράμματα είναι να περάσουμε το μήνυμα ότι όλοι μπορούμε να κάνουμε ένα βήμα προς την μείωση των απορριμμάτων. Μπορούμε να το πετύχουμε μέσα από την επαναχρησιμοποίηση των ειδών που συλλέγουμε, εξοικονομώντας ενέργεια και φυσικούς πόρους και μειώνοντας τη ρύπανση του φυσικού μας περιβάλλοντος. Άλλωστε, η επαναχρησιμοποίηση είναι η πλέον περιβαλλοντικά προτιμητέα εναλλακτική λύση σε σχέση με άλλες μεθόδους διαχείρισης αποβλήτων.\nΗ αρχή έγινε το 2011 με 2 επιτυχημένα προγράμματα recycling των καταστημάτων CALZEDONIA και INTIMISSIMI που είχαν την μορφή προωθητικών ενεργειών. Έκτοτε, τα προγράμματα αυτά καθιερώθηκαν καθώς και η ανταπόκριση του κοινού ήταν εξαιρετικά θετική. Είναι μεγάλη μας χαρά να βλέπουμε την ανταπόκριση των καταναλωτών και στις οικολογικές μας προσκλήσεις. Μία θερμή, οικολογικά συνειδητή συμμετοχή που ξεπερνά πολλές φορές το όφελος από το χρηματικό αντίτιμο, αφού μεγάλο μέρος του καταναλωτικού μας κοινού μας παραδίδει πολύ περισσότερα είδη από ότι προβλέπουν οι ενέργειες, χωρίς να προσβλέπει σε αγορά προς όφελός του, παρά μόνο στην ενίσχυση της πρωτοβουλίας ανακύκλωσης.\nΑλυσίδα καταστημάτων CALZEDONIA\nΚάθε χρόνο, οι πελάτες μας προσκαλούνται να ανακυκλώσουν τα παλιά τους ρούχα κι αξεσουάρ θαλάσσης (σαγιονάρες, πετσέτες θαλάσσης, υφασμάτινες ή πλαστικές τσάντες θαλάσσης, μαγιό κ.α). Με αυτό τον τρόπο, μπορούν στη συνέχεια να αγοράσουν είδη της νέας συλλογής προϊόντων, με μειωμένες τιμές: -5€ για γυναικεία, -3€ για ανδρικά και -2€ για παιδικά μαγιό και παρεό.\nΑλυσίδα καταστημάτων INTIMISSIMI\nΚατά τη διάρκεια όλου του χρόνου, οι πελάτες μας παροτρύνονται να φέρνουν για ανακύκλωση εσώρουχα και ρούχα. Με αυτόν τον τρόπο μπορούν στη συνέχεια να αγοράσουν φθηνότερα τα είδη της επιλογής τους.\nΤα είδη προς ανακύκλωση αποστέλλονται στην I: CO, την παγκόσμια εταιρεία ανακύκλωσης υποδημάτων και ενδυμάτων. Επίσης, δραστηριοποιούμαστε και στην ανακύκλωση τεχνικού εξοπλισμού που προέρχεται από την αντικατάσταση υλικών βιτρίνας 46 καταστημάτων CALZEDONIA στην Ελλάδα. Πρόκειται για υλικά που αποτελούνται κυρίως από μέταλλο και πλαστικό και παραδίδονται στην εταιρεία GENERAL RECYCLE S.A.\nΗ εταιρεία μας έχει διακριθεί για την φιλική στάση της προς το περιβάλλον με το χάλκινο βραβείο των «Enviromental Awards 2014» και ειδικότερα για τις ενέργειες ανακύκλωσης που υλοποίησαν τα brands CALZEDONIA και INTIMISSIMI. Πρόκειται για οικολογικές ενέργειες που υλοποιούμε, ορμώμενοι από την πεποίθηση ότι μπορούμε να ευαισθητοποιήσουμε το κοινό μας στο ζωτικό θέμα της ανακύκλωσης, προσφέροντάς τους έκπτωση στην επόμενη αγορά τους από τα καταστήματά μας.\nΑπό το 2011 μέχρι σήμερα έχουμε ανακυκλώσει περισσότερα από 85.000 είδη ένδυσης, σουτιέν, μαγιό και διάφορα είδη beachwear. Και συνεχίζουμε!